hotchpotch/miracl-hf-unified huggingface dataset:
అంకితం వెంకట నరసింగరావు
అంకితం వెంకట నరసింగరావు విశాఖపట్నం జిల్లాకు డిప్యూటీ కలెక్టరుగా ఉండేవారు.
ఆయన 1827లో జన్మించారు. ఆయన బాల్యంలో ఉన్నప్పుడు తన తండ్రి మరణించారు. తాను తాతగారి యింట పెరిగారు. ఉత్తర సర్కార్ల నవీన విద్యా పితామహుడైన రెవ్.జె.హై ఆయనను చదివించారు. ఆయన విశాఖపట్నం డిప్యూటీ కలెక్టరుగా అతి పిన్నవయస్సులో చేరారు.
ఆయన విశాఖపట్నంలో ప్రసిద్ధమైన నక్షత్రశాలను స్థాపించిన గోడే వెంకట జగ్గారావు కుమార్తెను వివాహమాడారు. వీరు ఆ నక్షత్రశాలను కొంతకాలంపాటు కొనసాగించారు. వీరు తన మామగారి శాస్త్ర విషయక కృషియందు ఆసక్తి పొంది ఆ నక్షత్రశాలను అనేక విధములుగా అభివృద్ధి చేసి ప్రభుత్వంవారితోనూ, ఇతర దేశపు జ్యోతిశ్శాస్త్రజ్ఞులతోను ఉత్తర ప్రత్యుత్తరములు పెట్టుకొని అతి సమర్థులని పేరుపొంది రాయల్‌ ఏసియాటిక్‌ సొసైటీకి 1871లోనూ, రాయల్‌ జియో గ్రాఫికల్‌ సొసైటీకి 1872 లోనూ ఫెలో అయినారు. వెంకట జగ్గారావుగారి కుమార్తె అయిన వీరి భార్య గారు తమ తండ్రి గారిపై గల అభిమానంతో అబ్జర్వేటరీని శాశ్వత బ్రహ్మకల్పముగ కాపాడబడుటకై మూడు లక్షల రూపాయలను మూల ధనముగా నుంచారు. నరసింగరావు గారు తాము కనిపెట్టిన వింతల గురించి ఒక పుస్తకము ప్రచురించారు. ఆయన సంస్థాన వ్యవహారాలు చేసుకొనేందుకు తన పదవికి రాజీనామా చేసారు. ఆయన రాజీనామా చేసిన తరువాత భారత ప్రభుత్వం "రాయ్‌ బహదూర్"గా బిరుదునిచ్చింది.
ముందు హిందూ హైస్కూలుగా ప్రారంభింపబడిన ఈ కళాశాల తరువాతి కాలంలో మిసెస్ ఎ.వి.ఎన్.కళాశాలగా రూపాంతరం చెందింది. 1882లో “హిందూ" కళాశాల పేరును మెసర్స్ ఎ.వి.ఎన్ . కళాశాలగా మార్చారు. ఆనాటి జమీందారు ఇచ్చిన 11 ఎకరాల భూమి, లక్షరూపాయల విరాళం, కళాశాల కోసం ఒక పెద్ద భవనం, మరొక 15000 రూపాయలు అతని భార్య గుర్తుగా అంకితం వెంకట నరసింగరావు విరాళం ఇచ్చాడు. అందుకని అతని భార్య పేరు పెట్టారు. ఆయనిచ్చే విరాళం ఫలితంగా ఆ కళాశాల అభివృద్ధి చెందింది. భారతదేశంలో మొదటి శాస్రవిజ్ఞాన నోబెల్ గ్రహీత సి.వి.రామన్ తన ఇంటర్మీడియట్ విద్యను ఇదే కళాశాలలో పూర్తిచేసారు. ఈ కళాశాలలో అనేక ప్రముఖులు చదువుకున్నారు.
విశాఖపట్నట్నంలో ప్రముఖ జమీందారులు 1860కి ముందు అంగోలా వెర్నాక్యులర్ స్కూలుకు సహకారం అందించేవారు. 1978లో ఈ సంస్థ మద్రాసు విశ్వవిద్యాలయం అనుబంధ కళాశాలగా మారి "హిందూ కళాశాల"గా మారినది. ఈ కళాశాల ఆర్థిక లోటులో ఉన్నప్పుడు 1882లో నరసింగరావు గారు ఒక లక్ష రూపాయలు విరాళం, 11 ఎకరాల భూమి, స్వంత భవనంతో పాటు 15000 రూపాయల నిథిని అందజేసారు. ఆయన సేసిన సేవలకుగాను ఆయన భార్య పేరుతో ఈ కళాశాలకు 1899లో మిసెస్ ఎ.వి.ఎన్.కళాశాలగా నామకరణం చేసారు .
1950-61 లో ఈ కళాశాల స్వర్ణోత్సవాలు జరిగినవి. ఆయన కుమారుడు ఎ.వి.భానోజీ రావు ఈ కళాశాలను ఉన్నత స్థాయిలో నిలిపాడు. భానోజీరావు కుమారుడు జగ్గారావు ఈ కళాశాల అభివృద్ధికి కృషిచేసారు.
ఈ కళాశాలలో చదివినవారిలో ముఖులు అల్లూరి సీతారామరాజు, శొంఠి రామమూర్తి, బి.ఎన్.శర్మ (మద్రాసు హైకోర్టు జడ్జి), వేపా రామేశం (స్వాతంత్ర్య సమరయోధులు), తెన్నేటి విశ్వనాథం, ఎస్.వి.రంగారావు, శ్రీశ్రీ, రావిశాస్త్రి, ద్వారం వెంకటస్వామి నాయుడు, ఆదిభట్ల నారాయణదాసు మొదలైన వారు అభ్యసించారు.
దర్శనమ్, ఆధ్యాత్మిక వార్తా మాస పత్రిక
దర్శనమ్ ఆధ్యాత్మిక మాసపత్రిక.
ఈ పత్రిక ఆధ్యాత్మిక పత్రికారంగంలో అనేక సంవత్సరాలపాటు నిరంతరాయంగా, నిర్విఘ్నంగా కొనసాగుతుంది. ఈ పత్రికలో వేదవాఙ్మయంలోని అపారజ్ఞానరాశిని సంక్షిప్త సుందరంగా సులభశైలిలో లభిస్తుంది. దీనిలో అనేకాధ్యాత్మికాంశాలు వివిధ వ్యాసరూపాలలో ఉంటాయి. భారతీయులకు ఆత్మలైన వేదాలలోని ఉపనిషత్తులతో ప్రపంచీకృతం అయిన వాదోపవాదాలూ, చర్చలూ, ప్రశ్నోత్తరాలూ ఇందులో ఉంటాయి. చతుర్విధ పురుషార్థ సాధనకు పట్టుకొమ్మలైన రామాయణ, భారత, భాగవతేతిహాసాలలోని రమణీయకథలూ, కమనీయ ఘట్టాలూ సుందర వర్ణనలతో ఉంటాయి. ప్రస్థాన త్రయాలలోని ఉపనిషత్తులనూ, బ్రహ్మసూత్రాలనూ, భగవద్గీతనూ అన్ని కోణాలనుండి అధ్యయనం చేసి విడమరచి చెప్పే విద్వాంసుల రచనలు ఈ పత్రికకు అలంకారాలు. శంకర భగవత్పాదులవంటి జగద్గురువులు రచించినర స్తోత్రసాహిత్యం తొలిపుటలోనే ఉంటుంది.
భౌతిక సుఖాలు అశాశ్వతాలనే జీవిత సత్యాలు ఈ పత్రికలో గల వ్యాసాలలో ఉంటాయి. ప్రపంచానికి మార్గదర్శనం చేస్తున్న యోగులూ, విరాగులూ, పీఠాదిపతులూ, మునుల యొక్క జీవితానుభవాలు ఈ పత్రికలో ఉంటాయి. ఆధ్యాత్మికజ్ఞానాన్ని అనేక కోణాలతో ఈ పత్రిక ప్రతిబింబిస్తున్నది.
ఇందులో సాధకులకోసం స్తోత్రాలూ, పాఠకులకోసం కథలూ, చరిత్ర జ్ఞానం కోసం గాథలూ, సామాన్యులకోసం చిత్రకథలూ, మేధావులకోసం పదకేళులూ, జ్యోతిష పరిజ్ఞానం కోసం రాశిఫలాలూ, నిత్యతిథి వార నక్షత్రయోగ కరణ పరిజ్ఞానం కోసం మాసపంచాంగం మొదలగు అంశాఅలుంటాయి.
దర్శనం ఆధ్యాత్మిక మాస పత్రిక యాజమాన్యం అధ్వర్యంలో డిసెంబరు 14 2002 తెలుగు లలిత కళా తోరణంలో జరిగిన గురువందనం కార్యక్రమం జరిగింది.
అంకితం (ఇంటిపేరు)
అంకితం అనేది భారతీయుల ఇంటిపేరు. ఆంధ్రప్రదేశ్ లోని విశాఖపట్నం లో విద్యాభివృద్ధికి విశేష కృషి చేసిన వారు ఈ వంశీకులు. వీరు పెరిక రాజుల జాతికి చెందుతారు.
అంకితం వెంకట జగ్గారావు
అంకితం వెంకట జగ్గారావు (1866-1921) విశాఖపట్నం జిల్లా ప్రముఖులు. 
ఆయన విశాఖపట్నం లో 1866న అంకితం వెంకట నరసింగరావు, అచ్చీయమ్మ దంపతులకు జన్మించారు. ఆయన తండ్రిగారు విశాఖపట్నం జిల్లాకు డిప్యూటీ కలెక్టరుగా పనిచేసారు. ఆయన తల్లి యొక్క తండ్రి అయిన గోడే వెంకట జగ్గారావు ప్రసిద్ధ జోతిష్య మరియు ఖగోళ శాస్త్ర ప్రముఖులు. ఆయన లండన్ మిషన్ హైస్కూలు లో ప్రాథమిక విద్యనభ్యసించారు. తన తండ్రికి ఖగోళ శాస్త్రం పై ఉన్న అభిరుచితో ఆయనను ఖగోళ శాస్త్రవేత్తగా తిర్చిదిద్దాలనుకున్నాడు. కాని ఆయనకు నాటకాలు, ఉద్యానవన శాస్త్రం పై అభిరుచి ఎక్కువ. ఆయన విజ్ఞా శాస్త్ర పాండిత్యము గలవానిగా ప్రసిద్ధి చెందాడు. ఆయన యూరప్ తో పాటు అనేక దేశాలను పర్యటించారు. అనేక విషయాలను తెలుసుకున్నారు.
ఆయన తన తండ్రి నుండి వారసత్వంగా వచ్చిన ఎస్టేట్ వ్యవహారలను 1898 నుండి చూస్తున్నారు. ఆయన తన తండ్రి నిర్వహించిన ఖగోళ శాస్త్ర వేథశాల మరియు తన తల్లి ప్రారంభించిన ఫోటోగ్రాఫీ నక్షత్రశాల ను నిర్వహించారు. ఆయన స్వయంగా భారతదేశంలో గల మూడు ప్రసిద్ధ అయస్కాంత వేథశాలలో ఒకదానిని స్థాపించారు. ఆ కాలంలో భూకంపాల గూర్చి తెలుసుకొనేందుకు భూకంప అబ్సర్వేటరీని స్థాపించారు.
ఆయనకు ఉద్యానవన శాస్త్రంపై గల అభిరుచితో ఇంటర్నేషనల్ అసోసియేషన్ బొటానిక్స్ లో సభ్యుడుగా ఉన్నారు. అనేక అరుదైన వృక్ష జాతులను సేకరించారు.
ఆయనకు కళలపై ఉన్న అభిరుచితో అనేక దేశాలను సందర్శించారు. ఆయన వద్ద పారిస్ వద్ద సేకరించిన అసలైన చిత్రాలు ఉండేవి.
ఆయన 1900లో ఇంగ్లాండ్ పర్యటించారు. అచట విక్టోరియా మహారాణి మరియు ప్రిన్స్ ఆఫ్ వేల్స్ ను కలిసారు. అక్కడ కొంతకాలం ఉన్న తదుపరి ఆయన రాయల్ ఆస్ట్రానామికల్ సొసైటీ సభ్యునిగా ఎన్నికైనారు. రాయల్ మెటరాలాజికల్ సొసైటీ, రాయల్ కొలోనియల్ ఇనిస్టిట్యూట్ మరియు సొసైటీ ఆఫ్ ఆర్ట్స్ లలొ సభ్యత్వాన్ని పొందారు. ఆయన అనేక నక్షత్రశాలను సందర్శించారు. ఆయన పారిస్, స్విడ్జర్లాండ్ మరియు ఇటలీ దేశాలకు పర్యటించారు. అచట అనేక అపురూపమైన చిత్రాలను సేకరించారు. ఆయన వద్ద 10000 వాల్యూమ్స్ గల అందమైన గ్రంథాలయం ఉండెడిది. అందులో విజ్ఞానశాస్త్రం, ఆంగ్ల సాహిత్యం మరియు భారతీయ విజ్ఞాన సర్వస్వాలు ఉండేవి.
ఆయన స్వంత ఖర్చుతో ఒక వైద్యశాలను కట్టించారు. విశాఖపట్నం ప్రజలకు ఆ కాలంలో వైద్య సహాయాన్ని అందిందుటకు ఈ వైద్యశాల ఉపయోగపడేది.
ఆయనకు ఇంగ్లాండ్ నుండి విక్టోరియా మహారాణి యొక్క కాంస్య విగ్రహం పురస్కారంగా వచ్చింది.
అంకిరెడ్డిపల్లె (గిద్దలూరు మండలం)
అంకిరెడ్డిపల్లె (గిద్దలూరు మండలం) , ప్రకాశం జిల్లా, గిద్దలూరు మండలానికి చెందిన గ్రామము.
ఈ గ్రామం, సంజీవరాయునిపేట గ్రామ పంచాయతీ పరిధిలోని ఒక శివారు గ్రామం. 
శ్రీరామాలయం:- గ్రామములో నూతనంగా నిర్మించిన ఈ ఆలయంలో, 2016,మే-11వ తేదీ బుధవారంనాడు, 16 రోజుల పండుగ వేడుకలను ప్రారంబించినారు. [2]
శ్రీ పోలేరమ్మ తల్లి ఆలయం:- ఈ ఆలయంలో అమ్మవారి వార్షిక తిరునాళ్ళ మహోత్సవం, 2016,మే-11వ తేదీ బుధవారంనాడు వైభవంగా చేపట్టినారు. గ్రామములోని మహిళలు అమ్మవారికి బోనాలు సమర్పించినారు [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[2] ఈనాడు ప్రకాశం; 2016,మే-12; 4వపేజీ.
సూరంపూడి కామేష్
సూరంపూడి కామేష్ 14-06-1977లో శ్రీ సూరంపూడి వెంకట రమణారావు శ్రీమతి రామలక్ష్మి దంపతులకు ప్రధమ సంతానము గా తణుకు లొ జన్మించారు. వీరి సహొదరి విజయ లక్ష్మి శశి కళ.
10 వ తరగతి వరకు తణుకు ZPP Boys High School, Inter SNVT Jr కళాశాలలొ, Degree Rajiv Institute of Management Studies (RITAMS) కళాశాలలొ చదివినారు. రాజమండ్రి GSKM LAW College కళాశాలలో న్యాయశాస్త్రంలో పట్టభద్రులయ్యారు.
వీరి తండ్రి గారు సురంపూడి వెంకట రమణారావు గారు, తాత గారు కామేశ్వరరావు గారు,ముత్తాత గారు
న్యాయవాదిగా పనిచేస్తూ వీరు తణుకు బార్ అసోసియేషన్ సెక్రటరీ గా 2 సార్లు ఏకగ్రీవంగా, మరియు తణుకు బ్రాహ్మణ సేవా సంఘం ప్రెసిడెంట్ గా ఆంధ్రప్రదేశ్ రాష్త్రబ్రాహ్మణ సేవా సంఘ సమాఖ్య స్టేట్ యూత్ ప్రెసిడెంట్ గా బాధ్యతలు చేపట్టి బ్రాహ్మణులకు కావలసిన ఎన్నో సంక్షేమ కార్యక్రమాలు చేస్తున్నారు.ఇటీవలే ఆంధ్రప్రదేశ్ స్టేట్ బ్రాహ్మిన్ వెల్ఫేర్ అసోసియేషన్ కోఆర్డినేటర్ గా బాధ్యతలను చేపట్టారు.
తణుకులో బ్రాహ్మణ సేవా సంఘాన్నిసుమారు 40సంవత్సరాల క్రితం నెలకొల్పారు.http://www.prajasakti.com/Content/1649941
http://www.andhrabhoomi.net/content/wg-127
http://epaper.eenadu.net/pdf/2016/08/10/20160810r_001125001.jpg
http://epaper.prabhanews.com/c/12376851
http://epaper.sakshi.com/c/12376966
http://epaper.sakshi.com/c/12377012
http://epaper.andhrajyothy.com/c/12473999
http://epaper.prabhanews.com/c/12477406
http://epaper.eenadu.net/pdf/2016/08/14/20160814b_011125026.jpg
https://www.facebook.com/surampudi.kamesh/videos/1074305165982168/
అంకితం వెంకట భానోజీరావు
అంకితం వెంకట భానోజీరావు ఆంధ్రప్రదేశ్ శాసన సభ్యులు. ఆయన తూర్పు విశాఖపట్నం శాసనసభ నియోజకవర్గం నుండి శాసస సభ్యునిగా 1955 మరియు 1962 లలో గెలుపొందారు.
ఆయన అక్టోబరు 1 1890 న జమీందారీ వంశంలో అంకితం వెంకట జగ్గారావు కు జన్మించారు. అతను సామ్యవాదిగా పెరిగారు. అట్లాగే ఆయనను విశాఖపట్నం వాసులు సేవ ఆధారిత పరోపకారి అని పిలిచేవారు. ఆయన సి.బి.ఎం. హైస్కూలు విద్యార్థిగా ఉన్నప్పుడు అనేక క్రీడలలో పాల్గొనేవారు. ముఖ్యంగా ఫుట్‌బాల్ ఆయనకు యిష్టమైన ఆట. ఆయన ఆ క్రీడలో అనేక పతకాలను పొందారు. ఆయన తన తండ్రితో అనేక ప్రాంతాలను సందర్శించి అనేక పుస్తకాలను అధ్యయనం చేసారు.
1932లో విజయవాడలో ఉన్న ఆధ్ర విశ్వవిద్యాలయాన్ని విశాఖపట్నం అరలించేటప్పుడి ఆయన తన భూమిలో మూడవ వంతు దానం చేసి తన దాతృత్వాన్ని చాటుకున్నారు. ఆయన విశాఖపట్నం లోని ప్రముఖ వైద్యశాల అయిన కింగ్ జార్జి హాస్పటల్ కు కూడా భూమిని మరియు ధనాన్ని యిచ్చి నిర్మాణానికి సహాయపడ్డారు. తాడిపూడి జలాలను విశాఖపట్నం తరలించాలనే ఆలోచన ఆయనదే. ఆయనతో సన్నిహిత సంబంధాలున్న వాల్‌చంద్ హరచంద్ మరియు వారి మధ్య గల స్నేహం మూలంగా విశాఖపట్నంలో హిందూస్థాన్ షిప్‌యార్డ్ నెలకొల్పబడినది.
ఆయన ప్రారంభించిన "ఎ.వి.భానోజీరావు & గరుడ పట్టాభిరామయ్య" షిప్పింగ్ ఏజెన్సీ యిప్పటికీ కూడా అంకితం కుటుంబాలచే నడుపబడుతున్నది.
ఆయన తండ్రి మరణించిన తదుపరి క్రియాశీల రాజకీయాలలోనికి ప్రవేశించారు. ఆయన జస్టిస్ పార్టీలో చేరి పనగల్ రాజావారితో కలసి పనిచేసారు. ఆయన 1955-1972 మధ్య తూర్పు విశాఖపట్నం శాసనసభ నియోజకవర్గం నుండి శాసనసభ్యునిగా ఎన్నికైనారు. 1930-1938, 1951-1958, 1960-1962 లలో ఆయన విశాఖపట్నం మ్యునిసిపల్ చైర్మన్ గా వ్యవహరించారు. ఆయన ఎన్నో ప్రజోపయోగమైన పనులు చేసారు.
ఆయన 1962-1965 మధ్య ఆంధ్ర ప్రదేశ్ ఇండస్ట్రీస్ డెవలప్‌మెంతు డిపార్టుమెంటుకు చైర్మన్ గానూ మరియు ప్రోటెం స్పీకరుగాను వ్యవహరించారు. ఆయన హంగేరీ దేశాన్ని దందర్శించారు. ఆయన జపాన్ దేశ ఆహ్వానంతో టోక్యోలో జరిగిన ఎక్స్పో 70 సభకు హాజరయ్యారు.
ఆయన శ్రీ సీతారామస్వామి దేవస్థానం నకు వారసత్వ ట్రస్టీగా వ్యవహరించారు. తరువాత ఈ బాద్యతను విశాఖ ప్రజలకు అప్పగించారు. ఆయన ప్రజాసేవా తత్పరుడే కాకుండా తత్త్వవేత్తగా ఆధ్యాత్మిక సేవలనందించారు. ఆయన ఆ దేవస్థానానికి అనేక అభివృద్ధి కార్యక్రమాలు చేసారు. ఆయన తిరుపతి తిరుమల దేవస్థాన ట్రస్టు బోర్డు సభ్యునిగా రెండేళ్ళపాటు సేవలనందించారు. ఆయన తిరుమల వేంకటేశ్వరునికి వజ్రాల కిరీటం బహుమానంగా యిచ్చారు.
ఎ.వి.ఎన్.జగ్గారావు
ఎ.వి.ఎన్.జగ్గారావు ధ్రవిశ్వవిద్యాలయం సెనేట్ సభ్యునిగా సేవలనందించారు.
ఎ.వి.ఎన్.జగ్గారావు 1927లో అంకితం వెంకట భానోజీరావు, ఎ.వి.రమాదేవి దంపతులకు జన్మించారు. ఆయన కామర్స్ లో ఆనర్స్ డిగ్రీని ఎకనమిక్స్ ఆఫ్ ట్రాన్స్‌పోర్టేషన్ లో పూర్తిచేసారు. ఆయన ప్రజాజీవితంలోఅనేక పదవులను చేపట్టారు.
ఆయన ఆధ్రవిశ్వవిద్యాలయం సెనేట్ సభ్యునిగా సేవలనందించారు. 1950లో విశాఖపట్నం మ్యునిసిపాలిటి కౌన్సిలర్ గా సేవలనందించారు. ఇండియన్ ఆర్మ్‌డ్ సర్వీసెస్ 1952-54 ఆర్టిలరీ రెజిమెంటు లో సభ్యునిగా ఆయన ఉన్నారు.
ఆయన విశాఖపట్నం పోర్టు ట్రస్టుకు ట్రస్టీ సభ్యులలో ఒకరు. ఎ.పి.స్టేట్ ఫైనాన్స్ కార్పొరేషన్ లో వివిధ కంపెనీలకు నామినీగా యున్నారు. దక్షిణ జోన్ లోని ఎగుమతి-దిగుమతి అడ్వయిజరీ కమిటీ సభ్యునిగా యున్నారు.
ఆయన మిసెస్ ఎ.వి.ఎన్.కళాశాల, విశాఖపట్నం నకు ఉపాధ్యక్షులు మరియు కరస్పాండెంట్ గా యున్నారు. ఆయన శ్రీ సీతారామస్వామి దేవాలయానికి వారసత్వ ట్రస్టీ సభ్యులుగా వ్యవహరిస్తున్నారు. ఆయన నేచురల్ హిస్టరీ సొసైటీకి ఉపాధ్యక్షులుగానూ, రోటరీ ఇంటర్నేషనల్ కు ఉపాధ్యక్షులుగానూ, వాల్తేరు క్లబ్ అధ్యక్షునిగానూ మరియు విశాఖ హిస్టారికల్ సొసైటీకి అద్యక్షునిగాను ఉన్నారు.
ఆయన భారతదేశంలోని బ్రిటిష్ & అమెరికన్ మల్టీ నేషనల్స్ మరియు ప్రైవేటు ఇండస్ట్రీస్ లతో 40 సంవత్సరాల విశేషానుభవం ఉంది.
ఆయన ప్రపంచంలో అనేక దేశాలకు తన భార్య ఇంద్రాణి జగ్గారావుతోకలసి పర్యటించారు. ఆయన అనేక ఇండస్ట్రీస్ కాంప్లెక్స్ లను సందర్శించారు. ఆయనకు మతం, విద్య, పఠనం మరియు ఫోటోగ్రఫీ లపై ఆసక్తి ఎక్కువ.
గోడే వెంకట జగ్గారావు
గోడే వెంకట జగ్గారావు గణితశాస్త్రంలో జ్యోతిశ్శాస్త్రంలో అఖండ ప్రజ్ఞావంతుడు.
ఆయన 1817లో విద్యావంతులైన కుటుంబంలో జన్మించాడు. ఆయనకు మొదటి నుండి గణితశాస్త్రం పై ఆసక్తి ఎక్కువగా ఉండేది. 1833లో ఆయన ఖగోళ శాస్త్రంవైపు ఆకర్షితులైనాడు. తన 17వయేట ఈ రంగంలో జ్ఞానాన్ని పొందుటకు మద్రాసు పయనమయ్యాడు. అచట మద్రాసు వేదశాలలో Mr.టైలర్ వద్ద శిక్షణ పొందారు. ఆ కేంద్రంలో థామస్ గ్లాన్‌విల్లే టైలర్ 1830 నుండి 1848 వరకు ప్రభుత్వ ఖగోళ పరిశోధకులుగా ఉండేవాడు.
జగ్గారావు ఖగోళ పరిశోధకుడైన టైలర్ తో కలసి పనిచేయడం వల్ల ప్రేరణ పొంది స్వంతంగా విశాఖలో నక్షత్రశాలను ప్రారంభించాడు. టైలర్ మరియు "మద్రాసు జర్నల్ ఆఫ్ లిటరేచర్ అండ్ సైన్స్" పత్రిక సంపాదకుడైన మోరిస్ జగ్గారావు కృషికి ప్రోత్సాహాన్ని అందించాడు. టైలర్ తాను హేలీ తోకచుక్కపై ఎం.జె.ఎల్.ఎస్ లో ప్రచురితమైన వ్యాసంలో తనకు ఈ పరిశోధనలో జగ్గారావు అందించిన సహాయాన్ని ప్రస్తుతించాడు.
ఉత్తరాంధ్రలో గోడేవారిదీ, అంకితం వారిదీ అటువంటి సంపన్న జమిందారీ కుటుంబాలు. గోడే నారాయణ గజపతి ఆ రోజుల్లో ప్రసిద్ధులు. బ్రిటిషు ప్రభుత్వం ఆదరాభిమానాలు, బిరుదులు కూడా పొందాడు. సంపన్నులు, అభ్యుదయ దృక్పథం కలవాడు. దసరా పండుగలకు విశాఖ పట్నంలో గొప్ప ఉత్సవాలు నిర్వహించేవాడు. నారాయణ గజపతి అన్న వెంకట జగ్గారావు.
ఆయన భారతదేశంలో అంతరిక్ష అబ్సర్వేటరీలకు ఆద్యుడు. ఆయన 1840లో తన స్వంత నక్షత్ర వేథశాలను విశాఖపట్నంలో నిర్మించాడు. ఆయన తన ఏకైన కుమార్తె అయిన అచ్చియ్యమ్మను అంకితం వెంకట నరసింగరావుకు యిచ్చి వివాహం చేసారు. నరసింగరావు ఆ నక్షత్రశాలను కొంతకాలంపాటు కొనసాగించారు. వీరు తన మామగారి శాస్త్ర విషయక కృషియందు ఆసక్తి పొంది ఆ నక్షత్రశాలను అనేక విధములుగా అభివృద్ధి చేసి ప్రభుత్వంవారితోనూ, ఇతర దేశపు జ్యోతిశ్శాస్త్రజ్ఞులతోను ఉత్తర ప్రత్యుత్తరములు పెట్టుకొని అతి సమర్థులని పేరుపొంది రాయల్‌ ఏసియాటిక్‌ సొసైటీకి 1871లోనూ, రాయల్‌ జియో గ్రాఫికల్‌ సొసైటీకి 1872 లోనూ ఫెలో అయినారు. వెంకట జగ్గారావుగారి కుమార్తె అయిన వీరి భార్య గారు తమ తండ్రి గారిపై గల అభిమానంతో అబ్జర్వేటరీని శాశ్వత బ్రహ్మకల్పముగ కాపాడబడుటకై మూడు లక్షల రూపాయలను మూల ధనముగా నుంచారు. నరసింగరావు గారు తాము కనిపెట్టిన వింతల గురించి ఒక పుస్తకము ప్రచురించారు. ఆయన సంస్థాన వ్యవహారాలు చేసుకొనేందుకు తన పదవికి రాజీనామా చేసారు. ఆయన రాజీనామా చేసిన తరువాత భారత ప్రభుత్వం "రాయ్‌ బహదూర్"గా బిరుదునిచ్చింది. ఈ వేథశాల బాధ్యతలను ఆయన తన అల్లుడు అయిన అంకితం వెంకట నరసింగరావు 1892 వరకు నిర్వహించారు. తరువాత ఆయన భార్య మరియు జగ్గారావు గారి కుమార్తె అయిన అచ్చయ్యమ్మ 1894 వరకు నిర్వహించారు. ఈ వేథశాఅల 1898 వరకు మద్రాసు ప్రభుత్వంచే నిర్వహింపబడింది.
విశాఖపట్నంలో డాబాగార్డెన్స్‌ అనే ప్రసిద్ధమైన ప్రాంతం. అక్కడ జమీందారు అయిన గారి తోటలో ఒక ‘అబ్జర్వేటరీ’ అంటే ఖగోళ విజ్ఞాన గవేషణ భవనం ఉండేది. నక్షత్రాలు, గ్రహాలు, దివిలో సంభవించే అద్భుతాలు శాస్త్రీ‌య విజ్ఞానంతో గమనించి పరిశోధనలు చేసి ప్రయోగ ఫలితాలు తెలుసుకొనే ప్రయోగశాల అన్నమాట అది. దానిని ‘నక్షత్ర వేధశాల’ అంటారు. అంటే నక్షత్ర విజ్ఞానాన్ని తెలుసుకోవడానికి అవసరమైన పరికరాలు ఉండే భవనమన్న మాట. అప్పట్లో అబ్జర్వేటరీ అనడం తెలీక పెద్ద మిద్దె లేదా డాబా అనేవారు. జమిందారు గారి ఉద్యాన వనంలో ఆ డాబా కట్టారు. కనుక ఆ ప్రాంతం డాబా గార్డెన్స్‌ అయింది.
జగ్గారావు తన 39వ యేట 1856లో మరణించారు.
యవనిక (నాటక వ్యాసాలు)
యవనిక నాటక వ్యాసాలతో కూడిన పుస్తకం. దీనిని పెద్ది రామారావు రచించారు.
నాటకాలు, నాటకాల తీరుతెన్నులు, నటీనటుల గురించి 34 వ్యాసలతో ఈ పుస్తకాన్ని రచించారు. ఇందులోని వ్యాసాలలో ఎక్కువభాగం ఆంధ్రజ్యోతి సహా అనేక పత్రికలలో ప్రచురితమయ్యాయి. కొన్ని వ్యాసాలు రచాయిత స్వయంగా నడిపుతున్న "యవనిక" లో ప్రచురితమైనవి. నాటకాల పనిలో, బోధనలో అనుక్షణం నిమగ్నమై ఉన్న పెద్ది రామారావు సమకాలీన తెలుగు నాటక స్థితిగతులను అత్యంత విమర్శనాత్మకంగా ఈ పుస్తకంలో వ్రాసారు. నాటకాల గురించి, ఇప్పటి తరానికి తెలియచేసిన ఈ యవనిక నిజంగా గొప్ప ప్రయత్నం.
ఈ పుస్తకంలో మహానటుల జ్ఞాపకాల గురించి, నాటకాల దుస్థితుల గురించి రాసిన కొన్ని వ్యాసాలు బాధ కలిగిస్తాయి. నాటకాల ఇతివృత్తం, నాటక ప్రదర్శన, నటుల అనుభవాలు, ప్రదర్శనలకు సంబంధించిన ఏర్పాటు లోతైన, గాఢమైన అనుభవాల్ని మిగులుస్తాయి. హరిశ్చంద్ర, పడమటి గాలి వంటి సంప్రదాయిక నాటకాల గురించే కాదు, నాటక రంగంలో, అందులోనూ గ్రామీణ నాటకాల్లో చోటు చేసుకుంటున్న కొత్త పోకడల్ని కూడా ఆయన వదిలిపెట్టలేదు. సినిమా మాధ్యమంతో ప్రభావితమవుతున్న నాటక కళా రూపాల గురించే రాశారు. కథ, కథనం, సంభాషణలు, పాత్రలు మాత్రమే కాకుండా సినిమాల్లో ఉండే యుగళ గీతాలు, పోరాటాలు, ఇతర జిమ్మిక్స్ కూడా ఈ నాటకాల్లో ఉంటాయి. ఐటెం పాటలతో సహా ఎంత లేదన్నా పది పదిహేను పాటలుంటాయి. పైగా ఇవి సినిమా నిడివిని కూడా మించిపోతుంటాయి. దాదాపు పాతిక సంవత్సరాల క్రితమే గుంటూరు జిల్లాకి చెందిన బాషా అనే రచయిత సినిమాలను ఆధారం చేసుకుని ఈ నాటకాలను ప్రదర్శించడం ప్రారంభించారు. అప్పటి నుంచీ వీటికి విస్తృతి పెరిగి బాషా నాటకాలుగా స్థిరపడ్డ వైనం గురించీ వివరంగా రాశారు. యవనికలోని ఏ వ్యాసమూ వ్యాసంగా అనిపించదు. ప్రతిదీ ఓ మానవీయ కోణపు కథగా అనిపిస్తుంది.
గురజాడ అప్పారావు దగ్గరినుంచి పాటిబండ్ల ఆనందరావు దాక ఆధునిక తెలుగు నాటక రంగంలో వచ్చిన మార్పులను తెలియజేస్తూ, మరి మనమేంటి ఇంకా ఆంధ్ర నాటక కళా పరిషత్ రోజులలోనే ఆగిపోయామనే సందేహాన్ని చదువరిలో ఇవి కలుగ చేస్తాయి. అలాగే, చీమకుర్తి నాగేశ్వరరావు, డి.వి.సుబ్బారావు, సంపత్ నగర్ లక్ష్మణరావు, షణ్ముఖి ఆంజనేయ రాజు గురించి రాసినవి చదువుతుంటే, దృశ్యం కళ్లకు కట్టినట్లు కనపడుతూ, కళ్ళ నీళ్ళు పెట్టించడం చూశాక, నాటకాన్ని సాహిత్యం నుంచి దూరం చేశారని బాధపడటం మానేసి, మీరెందుకు ఆ పని చెయ్యలేక పోతున్నారని అడగాలనిపించేంత అద్భుతమైన వ్యాసాలున్నాయిందులో.
ఒక వ్యాసంలో ఆయన చెప్పినట్లు, మొన్న సినిమా వచ్చింది, నాటకం ఉంది, నిన్న ఇంట్లోకి టీవీ వచ్చింది, నాటకం ఉంది. జేబుల్లోకి ఇంటర్నెట్ వచ్చింది, ఇంకా నాటకం ఉంది. రేపు ఏమొచ్చినా నాటకం ఉండాలి అని గట్టిగా నమ్ముతూ, ‘నేను నాటక కళాకారుణ్ని’ అని గర్వంగా తల ఎత్తుకు తిరిగే రోజులు రావాలన్న నిండు ఆశతో, ఆ బాధ్యత తీసుకోవాల్సిందిగా యువతరానికి సరైన సూచనలిస్తూ ఈ పుస్తకం సాగుతుంది.
చిన కమ్మవారిపాలెం
చినకమ్మవారిపాలెం కృష్ణా జిల్లా కోడూరు (కృష్ణా) మండలానికి చెందిన గ్రామం.
[2] ఈనాడు అమరావతి/అవనిగడ్డ; 2016,మే-13; 2వపేజీ.
సూరంపూడి శివకుమార్
సూరంపూడి శివకుమార్ ఐటీసీ సంస్థ ఆగ్రీ బిజినెస్ విభాగానికి సీఈవో, ఐటీసీ టెక్నో అగ్రీ సైన్సెస్ లిమిటెడ్ కు ఛైర్మన్, ఐటీసీ ఇన్ఫోటెక్ ఇండియా లిమిటెడ్ కు వైస్ ఛైర్మన్. వ్యవసాయోత్పత్తుల అమ్మకంలో వ్యవసాయ దారులు అంతర్జాలంలో సంస్థలతో బేరమాడి, అమ్మే ఇ-చౌపల్ విధానాన్ని అభివృద్ధి చేసి, అమలులోకి తీసుకువచ్చారు. 90వ దశకంలోనే వ్యవసాయదారులు నేరుగా సంస్థతో బేరమాడి తమ ఉత్పత్తులు అమ్మేందుకు, వ్యవసాయ పద్ధతులు మెరుగుపరచుకునేలా అవగాహన పెంపొందించుకునేందుకు అంతర్జాలంతో అనుసంధానం చేసేందుకు ఇ-చౌపల్ ప్రయత్నించింది. కన్సల్టేటివ్ గ్రూప్ ఆన్ ఇంటర్నేషనల్ అగ్రికల్చరల్ రీసెర్చ్ (సీజీఐఎఆర్) ప్రైవేట్ సెక్టార్ కమిటీకి, నేషనల్ అకాడమీ ఆఫ్ అగ్రికల్చరల్ రీసెర్చ్ మేనేజ్మెంట్ (ఎన్.ఎ.ఎ.ఆర్.ఎం.) పరిశోధన సలహా కమిటీలో సభ్యునిగా వ్యవహరిస్తున్నారు. భారత ప్రభుత్వం, పలు రాష్ట్ర ప్రభుత్వాలు ఏర్పరిచిన మేనేజ్మెంట్ కమిటీలు, టాస్క్ ఫోర్సులు, సలహా మండళ్లలో సభ్యునిగా వ్యవహరిస్తున్నారు.
శివకుమార్ బి.ఎ. పూర్తి చేశాకా ఇండియన్ ఇన్స్టిట్యూట్ ఆఫ్ రూరల్ మేనేజ్ మెంట్, ఆనంద్(ఐఆర్ఎంఎ)లో రూరల్ మేనేజ్మెంట్ కోర్సును అభ్యసించారు. ఐఆర్ఎంఎ 1981-83 బ్యాచ్ లో టాపర్ గా నిలిచారు.
ఇండియన్ ఇన్స్టిట్యూట్ ఆఫ్ రూరల్ మేనేజ్మెంట్ ఆనంద్ లో పోస్ట్ గ్రాడ్యుయేషన్ పూర్తిచేశాకా శివకుమార్ గుజరాత్ కోపరేటివ్ ఆయిల్ సీడ్స్ గ్రోయర్స్ ఫెడరేషన్ (GROFED)లో ఉద్యోగ జీవితం ప్రారంభించారు. గ్రోఫెడ్ ను ఎన్.డి.డి.బి. సంస్థ ప్రోత్సహించింది, దీని లక్ష్యం నూనె గింజలు, నూనెల రంగాన్ని పున: సృజించడం, ఆనంద్ తరహా సహకార వ్యవస్థను దీనిలోనూ తీసుకురావడం. దాదాపు ఆరు సంవత్సరాల పాటు సంస్థలో పనిచేశాకా ఆనంద్ తరహా సహకార విప్లవం నూనెల రంగంలో సాధ్యం కావడంలేదని, పాల ఉత్పత్తి రంగంలోనూ, నూనెల రంగంలోనూ మార్కెట్ విషయంలో ఉన్న తేడాలు దీనికి కారణమని ఆయన అర్థం చేసుకున్నారు.
1989లో ఆయన ఐటీసీ సంస్థలో ఉద్యోగ జీవితాన్ని ప్రారంభించారు. క్రమంగా 1994లో ఆయన సుప్రసిద్ధ ఇ-చౌపల్ వ్యవస్థను ప్రారంభించారు.
"ప్రధాన వ్యాసం:ఇ-చౌపల్"
నర్రావారిపాలెం (కర్లపాలెం)
నర్రావారిపాలెం (కర్లపాలెం) , గుంటూరు జిల్లా, కర్లపాలెం మండలానికి చెందిన గ్రామము.
నర్రావారిపాలెం (నిజాంపట్నం)
నర్రావారిపాలెం (నిజాంపట్నం) , గుంటూరు జిల్లా, నిజాంపట్నం మండలానికి చెందిన గ్రామము. పిన్ కోడ్ నం. 522 262. ఎస్.టి.డి.కోడ్ = 08648.
ఈ గ్రామానికి సమీపంలో తుమ్మల, కైతేపల్లె, మోళ్ళగుంట, ప్రజ్ఞం, సింగుపాలెం గ్రామాలు ఉన్నాయి.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
వనసంరక్షణ సమితి.
పాఠ్యాంశం
పాఠ్యాంశం లేదా సిలబస్ అనగా విద్య లేదా శిక్షణ కోర్సు పరిధిలోని విషయముల యొక్క రూపురేఖ మరియు సారాంశం. ఇది వివరణాత్మకమైనది (సూచనా లేదా నిర్దిష్ట పాఠ్యప్రణాళిక వంటిది కాదు). సిలబస్ అనేది పరీక్షా బోర్డుచే తయారుచేయబడుతుంది లేదా కోర్సు నాణ్యతను పర్యవేక్షించే లేదా నియంత్రించే అధ్యాపకునిచే తయారుచేయ బడుతుంది. పరీక్షా బోర్డులు పరీక్ష రాసే అభ్యర్థులకు సిలబస్ ను పేపర్ రూపంలో లేదా అన్లైన్ లో పెట్టడం ద్వారా తెలియజేస్తాయి. పరీక్ష రాసే అభ్యర్థులు తాము రాయబోయే పరీక్షలో ఏ పాఠ్యాంశాల గురించి ప్రశ్నలు ఉంటాయో ఆ కోర్సుకు సంబంధించిన సిలబస్ ద్వారా తెలుసుకుంటారు. వేరు వేరు రంగాలకు చెందిన పరీక్షలకు వేరు వేరు సిలబస్‌లు ఉంటాయి. ఏ రంగానికి చెందిన పరీక్షలో ఆ రంగానికి చెందిన పాఠ్యాంశాలు అధికంగా ఉంటాయి. ఉదాహరణకు మెడిసన్ ప్రవేశ పరీక్షల అభ్యర్థులకు ఫిజిక్స్, కెమిస్ట్రీ లతో పాటు బొటనీ, జువాలజీ లకు సంబంధించిన సిలబస్ ఉంటుంది, అయితే ఇంజనీరింగ్ ప్రవేశ పరీక్షల అభ్యర్థులకు ఫిజిక్స్, కెమిస్ట్రీ లతో పాటు మ్యాథమెటిక్స్ లకు సంబంధించిన సిలబస్ ఉంటుంది. సిలబస్ ను తెలుసుకోవడం ద్వారా తాము ఆ సబ్జెక్టు సంబంధించి ఏ పాఠాలు ఎంత పరిధిలో ఎంత లోతుగా నేర్చుకోవాలో తెలుస్తుంది.
రాష్ట్ర రహదారి 2 (ఆంధ్ర ప్రదేశ్)
రాష్ట్ర రహదారి 2 భారతదేశం లోని ఆంధ్ర ప్రదేశ్ రాష్ట్రం యొక్క రహదారి. ఈ రహదారి గుంటూరు జిల్లాలొని మాచెర్ల వద్ద ప్రారంభమై, గురజాల, దాచేపల్లి, పిడుగురాళ్ల, సత్తెనపల్లి గుండా వెళ్ళి గుంటూరు నగరం వద్ద ముగుస్తుంది. ఇది పూర్తిగా గుంటూరు జిల్లాలో కుండా సాగుతుంది.
రాష్ట్ర విభజనకి ముందు ఈ రహదారి నార్కెట్‌పల్లి–అద్దంకి–మేరేడ్మెట్ల రహదారిగా ఉండెది.
మాచెర్ల, గురజాల, దాచేపల్లి, పిడుగురాళ్ల, సత్తెనపల్లి మరియు గుంటూరు ఈ మార్గంలో ముఖ్య గమ్యస్థానాలు.
ఆంధ్రప్రదేశ్ రాష్ట్ర రహదారుల జాబితా
ఈ వ్యాసంలో ఆంధ్రప్రదేశ్ రాష్ట్ర రహదారుల జాబితా గురించి వివరించారు. ఆంధ్రప్రదేశ్ రాష్ట్ర రహదారుల మొత్తం పొడవు గా ఉంది.
తెనాలి బస్ స్టేషన్
తెనాలి బస్ స్టేషన్, తెనాలి నగరాంలోని ఆంధ్ర ప్రదేశ్ రాష్ట్ర రోడ్డు రవాణా సంస్థకి చెందిన బస్ స్టేషన్. ఈ బస్ స్టేషన్ కి బస్సుల నిలుపుట మరియు నిర్వహణ కొరకు డిపో కూడా ఉంది. ఈ బస్ స్టేషన్, తెలంగాణ మరియు కర్ణాటక వంటి ఇతర రాష్ట్రాలకు కూడా బస్సులను నడుపుతుంది.
2005-06 ఉత్తమ డ్రైవరు గా, తెనాలి డిపోకి చెందిన "టి.శౌరి" ఎంపిక అయ్యాడు.
క్రైస్తవమతం పై వ్యతిరేకత
క్రైస్తవ మతంపై వ్యతిరేకత అది ప్రారంభమైన రోమన్ సామ్రాజ్య కాలం నుంచే ఉంది. విమర్శకులు వారి నమ్మకాలను, బోధనలను, క్రూసేడులు, మత ఉగ్రవాదం లాంటి చర్యలను వ్యతిరేకిస్తూనే ఉన్నారు. ఈ మతం హింసను, అవినీతిని, మూఢనమ్మకాలనూ ప్రేరేపించిదిగా ఉందని కొంతమంది అభిప్రాయం.
పాశ్చాత్య దేశాల్లో ముప్ఫై శాతం ప్రజలు కూడా చర్చీలకు వెళ్ళటం లేదు. మతంపై విశ్వాసం సడలిపోయిందని అన్ని దేశాలు హిందు ధర్మంపై ఆసక్తిగా చూస్తున్నారన్న విషయాన్ని పరిశోధకులు తేల్చిచెప్పారు
ఖాదర్ మొహియుద్దీన్
ఖాదర్ మొహియుద్దీన్ ముస్లిం మైనార్టీవాదకవి. ముస్లిం అస్తిత్వవాద సాహిత్య సృష్టికి శంఖం పూరించారు. ఆయన రచించిన పుట్టుమచ్చకు ప్రముఖ స్థానం లభించడంతో పుట్టుమచ్చ ఖాదర్‌గా ప్రసిద్దికెక్కారు. ఆయన సాహిత్య సేవను గుర్తించిన సామాజిక సాంస్కృతిక సాహిత్య సంస్థ ప్రజ్వలిత, సాహితీ సేవామూర్తి పురస్కారానికి ఎంపిక చేసింది.
ఆయన కృష్ణా జిల్లా చీమలపాడులో గ్రామంలో 1955 ఆగస్టు 10 న తురాబ్‌ బీబీ, ముహమ్మద్‌ అబ్దుల్‌ రజాఖ్‌ దంపతులకు జన్మించారు. ఆయన అసలు పేరు "ఖాదర్‌ మొహియుద్దీన్‌ ముహమ్మద్‌ అబ్దుల్‌". ఆయన సాహిత్య విశారద (ప్రయాగ) చదువుకున్నారు. ఆయనకు తెలుగు, హిందీ, ఉర్దూ, ఇంగ్లీషు భాషల్లో ప్రవేశం ఉంది. ఆయన వృత్తి పరంగా జర్నలిస్టు. 1978 నుండి 1991 వరకు 'విశాలాంధ్ర', 'ఉదయం', 'ఆంధ్రభూమి' దినపత్రికల్లో పలు బాధ్యతలు నిర్వహించారు. 
ఆయన తన 19వ యేట 'విశాలాంధ్ర' దిన పత్రికలో 'చెహోవ్‌ సాత్విక విషాదం' వ్యాసం రాయడం ద్వారా రచన వ్యాసంగం ఆరంభం అయింది. అప్పటి నుండి వివిధ పత్రికల్లో, సంకలనాల్లో కవితలు, వ్యాసాలు, సాహిత్య విమర్శనా వ్యాసాలు, సమీక్షలు, సమీక్షా వ్యాసాలు చోటు చేసుకున్నాయి. ఆ కవితల్లో కొన్ని ఇతర భాషల్లోకి అనువదించబడి ఆయా భాషా పత్రికలలో ప్రచురితమయ్యాయి. ఈ రచనలలో 
1979లో రాసిన 'అనుభూతి వాదం అంటే ఏమిటి?' (ఆంధ్రజ్యోతి, 1979), 'ఆరుద్ర ఎక్కాల్సిన రైలు ఒక జీవితకాలం లేటు' (ఉదయం, 1985), 'గద్దర్‌ ఒక యుద్ధనౌక', 'బ్రాహ్మణీకం నుంచి బ్రాహ్మణీకంలోకి...' (ఆంధ్రజ్యోతి వారపత్రిక) అను సాహిత్య వ్యాసాలు చర్చకు కారణమయ్యాయి. 1991లో ఫిబ్రవరిలో వెలువరించిన 'పుట్టుమచ్చ (కవితా సంపుటి)', అప్పటి దాకా కొద్దిమంది ముస్లింల గొంతులోంచి బయటకు రాకుండా గుక్కపట్టిన దు:ఖాన్ని, వ్యధనూ వ్యక్తీకరించింది. తొలిసారిగా ముస్లింల జీవితంలో అనేక పార్శ్వాలను ఈ కవిత ద్వారా ఖాదర్‌ ప్రపంచం దృష్టికి తెచ్చాడు' అని ప్రశంసలందుకుంది. ఈ కవితా సంపుటిలోని 'పుట్టుమచ్చ' కవిత జాతీయ స్థాయిలో బహుళ ప్రజాదారణ పొందింది. అంతర్జాతీయ సాహిత్య సదస్సుల్లో ప్రత్యేక గుర్తింపు సంపాదించి ఆంగ్లం జర్మన్‌, హిందీ, ఉర్దూ తదితర ఇతర భాషల్లోకి అనువదించబడింది. ఆయా భాషా పత్రికల్లో, సంకలనాల్లో చోటుచేసుకుంది. ఇండియా టుడే (పత్రిక), తానా, యువభారతి, భారత్‌ భవన్‌ (భోపాల్‌) లాంటి సంస్థలు రూపొందించిన ప్రపంచ ప్రఖ్యాతి పొందిన వందా కవితలతో కూడిన సంకలనాల్లో 'పుట్టుమచ్చ' కవిత స్థానం పొందింది. యాభై సంవత్సరాల స్వాతంత్య్ర దినోత్సవ సంబరాల సందర్భంగా 'భారతీయ ముస్లింల ముఖచిత్రం' అను సుదీర్ఘ చర్చా వ్యాసాన్ని ఎండి.రియాజ్‌ (వరంగల్‌)తో కలసి రాసి ప్రచురించారు. 1991లో విజయవాడ నుండి వెలువడిన 'షేర్‌ కాలమ్‌' పత్రికను నిర్వహించారు. 1998లో 'శ్రీ రాములయ్య' సినిమాకు కథను సమకూర్చారు.
పండిట్ నెహ్రూ బస్ స్టేషన్
పండిత నెహ్రూ బస్ స్టేషన్ విజయవాడ నగరంలోని ఆంధ్ర ప్రదేశ్ రాష్ట్ర రోడ్డు రవాణా సంస్థకి చెందిన బస్ స్టేషన్. ఈ బస్ స్టేషన్ ఆంధ్ర ప్రదేశ్ రాష్ట్రం లోని ఒక పెద్ద బస్ స్టేషన్. దీనిని "తెలుగు శాతవాహన ప్రయాణ ప్రాంగణం" అందురు.
"డెకన్ క్వీన్", నిజాం రాష్ట్ర రైలు - రొడ్దు రవాణా విభాగమునకు చెందిన బస్ ఈ స్టేషన్ లో ఉంది.
రాష్ట్ర రహదారి 48 (ఆంధ్ర ప్రదేశ్)
రాష్ట్ర రహదారి 48 భారతదేశం లోని ఆంధ్ర ప్రదేశ్ రాష్ట్రం యొక్క రహదారి. ఈ రహదారి ని "గుంటూరు-బాపట్ల-చీరాల రొడ్డు" అని కూడా పిలుస్తారు. ఈ రహదారి గుంటూరు జిల్లాలొని గుంటూరు వద్ద ప్ర్రారంభం అయ్యి పొన్నూరు, బాపట్ల మీదుగా వెళ్లి ప్రకాశం జిల్లాలొని చీరాల వద్ద ముగుస్తుంది.
ఆంధ్రప్రదేశ్ నగర మరియు పట్టణాల మారుపేర్ల జాబితా
ఈ వ్యాసంలో ఆంధ్రప్రదేశ్ నగరాలు మరియు పట్టణాల మారుపేర్ల జాబితాకి సంబంధించింది.
కృష్ణ కెనాల్–గుంటూరు రైలు మార్గము
"'కృష్ణ కెనాల్–గుంటూరు రైలు మార్గము" అనేది భారతీయ రైల్వే లోని గుంటూరు డివిజన్కి చెందిన ఒక రైల్వే సెక్షన్. ఈ సెక్షన్ –ని కలుపుతుంది. ఈ సెక్షన్ హౌరా-చెన్నై ప్రధాన రైలు మార్గముని కృష్ణ కెనాల్ దగ్గర, గుంటూరు–మాచెర్ల సెక్షన్ మరియు గుంటూరు–తెనాలి సెక్షన్ ని గుంటూరు దెగ్గర్ కలుస్తుంది.
విజయవాడ – గుంటూరు బ్రాడ్ గేజ్ సెక్షన్ 1966 అక్టోబరు 1లొ ప్రారంభం అయింది.
నడికుడి–మాచెర్ల బ్రాంచ్ లైన్
నడికుడి–మాచెర్ల బ్రాంచ్ లైన్ అనెది భారతీయ రైల్వే లొని గుంటూరు డివిజన్ కి చెందిన ఒక రైల్వే లైన్. ఈ లైన్ –మాచెర్ల ని కలుపుతుంది. ఈ లైన్ నడికుడి వద్ద, పగిడిపల్లి-నల్లపాడు రైలు మార్గమును కలుస్తుంది.
మోటమర్రి–విష్ణుపురం రైలు మార్గము
మోటమర్రి–విష్ణుపురం సెక్షన్‎ అనెది భారతీయ రైల్వే లొని గుంటూరు మరియు విజయవాడ రైల్వే డివిజనుకు చెందిన ఒక రైల్వే లైన్. ఈ లైన్ మోటమర్రి మరియు విష్ణుపురం రైల్వే స్టెషన్ల మధ్య నిర్మితం అవుతున్న ప్రాజెక్టు. ఈ లైన్ మోటమర్రి వద్ద, న్యూ ఢిల్లీ - చెన్నై ప్రధాన రైలు మార్గము ను కలుస్తుంది. ఈ సెక్షన్ జగ్గయ్యపేట, మేళ్లచెరువు మరియు జంపహాడ్ నుండి వెళ్ళతుంది.
ఎన్.టి.ఆర్ బస్ స్టేషన్
ఎన్.టి.ఆర్ బస్ స్టేషన్, గుంటూరు నగరాంలోని ఆంధ్ర ప్రదేశ్ రాష్ట్ర రోడ్డు రవాణా సంస్థకి చెందిన బస్ స్టేషన్. ఈ బస్ స్టేషన్ కి బస్సుల నిలుపుట మరియు నిర్వహణ కొరకు డిపో కూడా ఉంది. ఈ బస్ స్టేషన్ రాష్ట్రంలోని జిల్లాలతో పాటు ఇతర రాష్ట్రాలకు అయిన, కర్ణాటక, తమిళనాడు, తెలంగాణకి కూడా బస్సులను నడుపుతుంది..
ఈ బస్ స్టేషన్ నుండి, నాలుగు ప్రదాన దారులల్లో సిటీ బస్సులు కూడా నడపబడుచున్నవి.
మైక్రోఫోన్
మైక్రోఫోన్ లేదా మైక్ అనేది ధ్వనిని ఎలక్ట్రికల్ సిగ్నల్ లోకి మార్చుకునే అకౌస్టిక్-టు-ఎలక్ట్రిక్ ట్రాన్స్‌డ్యూసర్ లేదా సెన్సార్. విద్యుదయస్కాంత ట్రాన్స్‌డ్యూసర్లు శ్రవణ సంకేతాలు విద్యుత్ సంకేతాలుగా మార్పుచెందుటను సులభతరం చేస్తాయి. మైక్రోఫోన్లను టెలిఫోన్లు, వినికిడి పరికరాలు, సంగీత విభావరి వేదికలు మరియు ప్రజా కార్యక్రమాలకు, మోషన్ పిక్చర్ ప్రొడక్షన్, లైవ్ అండ్ రికార్డెడ్ ఆడియో ఇంజనీరింగ్, టు-వే రేడియోస్, మెగాఫోన్లు, రేడియో మరియు టెలివిజన్ ప్రసారాల వంటి అనేక అనువర్తనాలలో మరియు కంప్యూటర్ లో వాయిస్ రికార్డింగ్ మరియు స్వర గుర్తింపు కొరకు, మరియు అల్ట్రాసోనిక్ వంటి నాన్-అకౌస్టిక్ ప్రయోజనాల కోసం ఉపయోగిస్తున్నారు.
మచిలీపట్నం పోర్ట్
మచిలీపట్నం పోర్ట్, బంగాళాఖాతం తీరంలోని ఒక ప్రతిపాదిత సముద్ర నౌకాశ్రయం. ఈ పోర్ట్ ప్రధాన కార్యాలయం, ఆంధ్ర ప్రదేశ్ రాష్ట్రంలోని మచిలీపట్నం పట్టణంలో ఉంది. 2008లొ ఈ పోర్ట్ కి వైఎస్ రాజశేఖర్ రెడ్డి పునాది వేశాడు. నవయుగ ఇంజనీరింగ్ కంపెనీ లిమిటెడ్, ఈ పోర్ట్ ని 50-సంవత్సరాలు పాటు బిల్డ్ ఓన్ ఆపరేట్-ట్రాన్స్ఫర్ పద్ధతిలో నిర్మిస్తుంది.
యూరోపియన్లు 18 వ శతాబ్దంలొ ఈ పోర్టును ఒక వ్యాపార స్థావరంగా ఉపయొగించారు.
తెనాలి–రేపల్లె రైలు మార్గము
"'తెనాలి–రేపల్లె రైలు మార్గము" అనెది భారతీయ రైల్వేలోని ఒక రైల్వే మార్గము. ఈ మార్గము –ని కలుపుతుంది. ఈ మార్గము తెనాలి రైల్వే స్టేషన్ వద్ద, హౌరా-చెన్నై ప్రధాన రైలు మార్గము మరియు గుంటూరు–తెనాలి సెక్షన్ ని కలుస్తుంది. ఈ మార్గములో విద్యుద్దీకరణ లేదు మరియు ఇది ఒక ట్రాక్ మాత్రమే కలిగి ఉంది.
తెనాలి–రేపల్లె రైలు మార్గము, 1916 జనవరిలో, గుంటూరు-రేపల్లె రైలు బ్రాడ్ గేజ్ మార్గము ప్రాజెక్ట్ లోని ఒక భాగంగా నిర్మించారు. ఈ మార్గము మద్రాస్ మరియు దక్షిణ మహ్రాట్ట రైల్వే వారు యజమానిగా వ్యవహరించారు.
ఈ మార్గము పొడవు మరియు ఇది గుంటూరు రైల్వే డివిజనుకి చెందినది. తెనాలి స్టేషను మాత్రం దక్షిణ మధ్య రైల్వేలోని విజయవాడ రైల్వే డివిజనుకి చెందినది.
కబాలి
కబాలి 2016లో విడుదల కానున్న తమిళ భాషా చిత్రం. సినిమాకు రంజిత్ కుమార్ రచన, దర్శకత్వం చేపట్టాడు. చిత్రంలో రజనీకాంత్, దినేష్ రవి నటించారు. సినిమా చిత్రీకరణ 21 ఆగస్టు 2015న చెన్నైలో ప్రారంభం కాగా ప్రధానంగా చిత్రీకరణ మలేసియా, బ్యాంకాక్, హాంగ్ కాంగ్ లలో జరుపుకుంది.
మలేషియా, కౌలాలంపూర్ లో జరిగిన గ్యాంగ్ వార్ లో అరెస్ట్ అయిన మాఫియా డాన్ కబాలి(రజనీ కాంత్). 25 ఏళ్ల పాటు జైలు శిక్ష అనుభవించిన కబాలి విడుదలవుతున్నాడంటూ, ప్రభుత్వం, పోలీస్ శాఖలు అలర్ట్ అవుతాయి. తిరిగి గ్యాంగ్ వార్ మొదలుపెట్టవద్దని కబాలికి చెప్పి విడుదల చేస్తారు. కానీ మలేషియాలో మగ్గిపోతున్న భారతీయుల కోసం పోరాటం చేసే కబాలి బయటకు రాగనే అక్కడి పరిస్థితులను చూసి మరోసారి పోరాటం మొదలు పెడతాడు. డ్రగ్స్ అమ్ముతూ, అమ్మాయిలను ఇబ్బంది పెట్టే 43 గ్యాంగ్ తో యుద్ధం ప్రకటిస్తాడు.
కబాలి రాకకోసం ఎదురుచూస్తున్న 43 గ్యాంగ్ లీడర్ టోని లీ (మలేషియా నటుడు విన్స్ స్టన్ చావో) తన అనుచరుడు వీరశంకర్ (కిశోర్) సాయంతో కబాలిని చంపేందుకు ప్రయత్నాలు మొదలు పెడతాడు. ఈ ప్రయత్నాల నుంచి కబాలి ఎలా బయటపడ్డాడు..? అసలు కబాలి డాన్ గా ఎందుకు మారాడు..? అతని కుటుంబం ఏమైంది..? చివరకు టోని లీ కథను కబాలి ఎలా ముగించాడు..? అన్నదే మిగతా కథ.
గుంటూరు–తెనాలి రైలు మార్గము
గుంటూరు–తెనాలి రైలు మార్గము అనెది భారతీయ రైల్వే లోని ఒక రైల్వే మార్గము. ఈ మార్గము –ని కలుపుతుంది. ఈ మార్గము తెనాలి రైల్వే స్టేషన్ వద్ద, హౌరా-చెన్నై ప్రధాన రైలు మార్గము మరియు తెనాలి–రేపల్లె రైలు మార్గముని కలుస్తుంది. ఈ మార్గములో విద్యుద్దీకరణ లేదు మరియు ఇది ఒక ట్రాక్ మాత్రమే కలిగి ఉంది.
గుంటూరు–తెనాలి రైలు మార్గము, 1916 జనవరి లో, గుంటూరు-రేపల్లె రైలు బ్రాడ్ గేజ్ మార్గము ప్రాజెక్ట్ లోని ఒక భాగంగా నిర్మించారు. ఈ మార్గము మద్రాస్ మరియు దక్షిణ మహ్రాట్ట రైల్వే వారు యజమానిగా వ్యవహరించారు.
ఈ మార్గము పొడవు మరియు ఇది గుంటూరు రైల్వే డివిజనుకి చెందినది. తెనాలి స్టేషను మాత్రం దక్షిణ మధ్య రైల్వే లోని విజయవాడ రైల్వే డివిజనుకి చెందినది.
రాష్ట్ర రహదారి 36 (ఆంధ్ర ప్రదేశ్)
రాష్ట్ర రహదారి 36 (State Highway 36 (Andhra Pradesh) భారతదేశం లోని ఆంధ్ర ప్రదేశ్ రాష్ట్రంనికి చెందిన ఒక రహదారి.
ఈ రహదారి ఒరిస్సా రాష్ట్ర సరిహద్దులో ప్రారంభమై విజయనగరం జిల్లాలోని పార్వతీపురం, సీతానగరం, బొబ్బిలి, రామభద్రపురం, బాడంగి మరియు శ్రీకాకుళం జిల్లాలోని రాజాం, పొందూరు మీదుగా వెళ్ళి చిలకపాలెం వద్ద ముగుస్తుంది. ఉత్తరంగా ఈ రహదారి ఒరిస్సా రాష్ట్ర రహదారి 5తో అనుసంధానించబడింది. ఇది మార్గమధ్యంలో రామభద్రపురం వద్ద జాతీయ రహదారి 43తో కలుస్తుంది. తూర్పు దక్షిణానికి ఈ రహదారి చిలకపాలెం వద్ద చెన్నై-కోల్‌కతా లను కలిపే జాతీయ రహదారి 16తో కలుస్తుంది.
ఈ రహదారి సీతానగరంలోని ఎన్.ఎఫ్.సి. చక్కెర కర్మాగారం, బొబ్బిలి లోని పారిశ్రామిక రంగంలో కీలక పాత్ర పోషిస్తున్న గ్రోత్ సెంటర్, బాడంగిలోని ఎయిర్ స్ట్రిప్ లను మార్గంలో కలుపుతుంది.
రాష్ట్ర రహదారి 39 (ఆంధ్ర ప్రదేశ్)
రాష్ట్ర రహదారి 39 భారతదేశం లోని ఆంధ్ర ప్రదేశ్ రాష్ట్రంనికి చెందిన ఒక రహదారి.
ఈ రహదారి విశాఖపట్నం జిల్లాలొని అరకు వద్ద ప్రారంభమై, అనంతగిరి మీదుగా వెళ్ళి విశాఖపట్నం వద్ద ముగుస్తుంది. ఈ రహదారి, "పెట్రోలియం, కెమికల్, పెట్రోకెమికల్ ఇన్వెస్ట్మెంట్ రీజియన్ ప్రాజెక్ట్"లో భాగంగా నవీకరింపబడుతుంది.
రాష్ట్ర రహదారి 40 (ఆంధ్ర ప్రదేశ్)
రాష్ట్ర రహదారి 40 భారతదేశం లోని ఆంధ్ర ప్రదేశ్ రాష్ట్రంనికి చెందిన ఒక రహదారి.
ఈ రహదారి తూర్పు గోదావరి జిల్లాలొని రాజమండ్రి వద్ద ప్రారంభమై, కడియం, అనపర్తి, బిక్కవోలు మీదుగా వెళ్ళి సామర్లకోట వద్ద ముగుస్తుంది. ఈ రహదారి, "పెట్రోలియం, కెమికల్, పెట్రోకెమికల్ ఇన్వెస్ట్మెంట్ రీజియన్ ప్రాజెక్ట్"లో భాగంగా 
నవీకరింపబడుతుంది.
ఔటర్ రింగు రోడ్డు, అమరావతి
ఔటర్ రింగ్ రోడ్, అమరావతి (అధికారికంగా: అమరావతి ఔటర్ రింగ్ రోడ్) ఆంధ్ర ప్రదేశ్ రాజధాని ప్రాంతంలొని ప్రతిపాదిత రోడ్డు. ఈ రొడ్డు, గుంటూరు మరియు కృష్ణా జిల్లాలో నిర్మితమౌతుంది. ఈ ప్రాజెక్టు, ఫేజ్-VII జాతీయ రహదారుల అభివృద్ధి ప్రాజెక్టు కింద భారత జాతీయ రహదారుల అథారిటీ వారు కడుతున్నారు.
ఇన్నర్‌ రింగు రోడ్డు, గుంటూరు
అంతర వలయ రోడ్డు, (అధికారికంగా: మహాత్మా మహాత్మా గాంధీ అంతర వలయ రోడ్డు), ఆంధ్రప్రదేశ్ రాష్ట్రంలోని గుంటూరు నగరానికి చెందిన ఒక అంతర్గత రహదారి. ఈ రహదారి విస్తరించి ఉన్నపొడవు మరియు నిర్మాణ వ్యయం . అప్పటి విజయవాడ గుంటూరు తెనాలి మంగళగిరి అర్బన్ డెవలప్మెంట్ అథారిటీ (ప్రస్తుతం ఆంధ్ర ప్రదేశ్ రాజధాని ప్రాంతం అభివృద్ధి అథారిటీ) వారు ఈ ప్రాజెక్టుని రెండు దశల్లో మొదలుపెట్టారు.
ఈ రింగ్ రోడ్డు మార్గం, నగరములోని ఆటోనగర్ ప్రాంతం వద్ద జాతీయ రహదారి 5 నుండి ప్రారంభమై నగరాన్ని చుట్టి అంకిరెడ్డిపాలెం వద్ద అదె జాతీయ రహదారి వద్ద ముగుస్తుంది. నగరంలొని అగతవరప్పాడు, గోరంట్ల, జె.కె.సి కళాశాల రోడ్, పెదపలకలూరు, తురకపాలెం, నల్లపాడు ప్రాంతాల్లో నుండి వెళ్తుంది.
తెనాలి పురపాలక నంఘం
తెనాలి పురపాలక నంఘం, తెనాలి నగరంలోని స్థానిక స్వీయ ప్రభుత్వం. దీనిని ప్రత్యేక గ్రేడ్ మున్సిపాలిటీగా వర్గీకరించారు.
1909లొ ఈ సంస్థ స్థాపించబడింది మరియు 1965లొ ప్రత్యేక గ్రేడ్ మున్సిపాలిటీగా అప్గ్రేడ్ చేయబడింది.
తెనాలి పురపాలక సంస్థ అధికార పరిధి విస్తీర్ణంలో వ్యాపించి ఉంది మరియు దీని పరిధిలో తెనాలి, పినపాడు మరియు చినరావూరు ఉన్నాయి. ఈ సంస్థకి క్రింద నగరంలోని మొత్తం 40 ఎన్నికల వార్డులు ఉంన్నవి. నగరం యొక్క ప్రస్తుత మున్సిపల్ మునిసిపల్ కమిషనర్ గా "ఎస్.శకుంతలా' మరియు చైర్పర్సన్ "కె.తులసీ" ఉన్నారు.
నగరం నివాసితులు బావులు, పంపు నీటిపై ఆధారపడతారు. డిమాండ్ పెరుగుదల మరియు భూగర్భ జలాల తగ్గిదల వల్ల, అభివ్రుద్ది చెందుతున్న నగరానికి నిటి అవసరం పెరుగుతుంది. నివాసితుల అవసరాల కోసం ఒక నీటి ప్రాజెక్టు ప్రారంభించడంలో "పబ్లిక్ హెల్త్ డిపార్ట్మెంట్" మరియు పురపాలక సంఘం క్రుషిచెసారు. వి.ఆర్.ఎస్ మరియు వయ్.ఆర్.ఎన్ కాలేజ్ చద్ద హెడ్ వాటర్ రిజర్వాయిర్ నిర్మించారు. దీనికి తొడు, ఆరు సర్వీసు రిజర్వాయిర్లు, ఫిల్టరేషన్ ప్లాంటట్లు కూడా నిర్మించారు. ఈ రిజర్వాయిర్లకి సీతానగరం వద్ద ఉన్న ప్రకాశం బ్యారేజి నుండి క్రిష్ణా నది నీరు సరఫరా అవుతుంది. పురపాలక సంస్థ లొ మరొ ముఖ్య విధానం, రెండు చెత్త బుట్టల్లొ చెత్త సేకరణ అమలు, పరిశుభ్రత కోసం "మన తెనాలి-ఇది ప్రజల సృష్టి" పారిశుధ్యం ప్రచారం.
ప్రాజెక్ట్స్ మరియు మౌలిక సౌకర్యాలు
"సత్యనారాయణ వి.జి.టి.ఎం.యు.డి.ఎ లేక్ పార్క్" (లేదా వ్హినరావురు పార్క్) ఆంధ్ర ప్రదేశ్ రాజధాని ప్రాంతం డెవలప్మెంట్ అథారిటీ చే నిర్వహించబడుతుంది. ఇది పలు పుష్ప రకాలకు నిలయం. మాజీ మున్సిపల్ చైర్మన్, "రవి సత్యనారాయణ" పేరు మీద దినిని స్థాపించారు.
ఎడు పురపాలక సంస్థలు మరియు గుంటూరు నగర పాలక సంస్థ, [విజయవాడ మున్సిపల్ కార్పొరేషన్]తో పాటు, "JITF అర్బన్ ఇన్ఫ్రాస్ట్రక్చర్ లిమిటెడ్" సహకారంతో ఏర్పాటు చెయ్యబొయె 15 మెగావాట్ల వ్యర్ధం నుండి విద్యుత్ ఉత్పత్తి ప్లాంట్ ప్రాజెక్టులో తెనాలి పురపాలక నంఘం కూడా ఒకటి.
విద్యున్నిరోధం మరియు వాహకత్వం
విద్యున్నిరోధం అనేది విద్యుద్వాహకాల గుండా విద్యుత్తు ఎంత మేరకు అడ్డగించ బడుతోందో తెలిపే ఒక ప్రమాణం. వాహకంలో, ఎలక్ట్రాన్ల స్వేచ్ఛా ప్రవాహాన్ని వ్యతిరేకించే లక్షణాన్ని ఆ వాహకపు నిరోధం అనవచ్చు. దీనికి వ్యతిరేకమైన లక్షణం విద్యుత్ వాహకత్వం. అంటే విద్యుత్ ఎంతమేరకు ప్రవహిస్తుందో తెలిపే ప్రమాణం. విద్యున్నిరోధానికి భౌతిక ఘర్షణ (రాపిడి వలన కలిగే నిరోధం) లాంటి లక్షణాలు ఉన్నాయి. విద్యున్నిరోధాన్ని ఓమ్ (Ω) లలో కొలిస్తే, విద్యుత్ వాహకత్వాన్ని సీమెన్స్లో కొలుస్తారు.
అన్ని వస్తువులు ఎంతో కొంత నిరోధాన్ని కలిగిఉంటాయి. కానీ సూపర్ కండక్టర్లు మాత్రం ప్రత్యేకమైనవి. వాటి నిరోధం సున్న.
నిరోధాన్ని అర్థం చేసుకోవడానికి విద్యుత్ ప్రవాహాన్ని ఒక పైపు గుండా ప్రవహించే నీరులాగా ఊహించుకుందాం. వోల్టేజి తేడా అనేది పైపుగుండా నీటిని ప్రవహింపజేయడానికి అవసరమయ్యే పీడనం (ఒత్తిడి) లాంటిది. విద్యుత్ వాహకత్వం ఇచ్చిన పీడనానికి ఎంత ప్రవాహం జరిగింది అనే విషయాన్ని సూచిస్తే, నిరోధం మనకు కావాలసిన పరిమాణంలో ప్రవాహం ఉండాలంటే ఎంత ఒత్తిడికి గురిచేయాలనే విషయాన్ని సూచిస్తుంది.
రెండు వేర్వేరు మందాలున్న రాగితీగలు ఒకేలా విద్యుత్ ప్రవాహాన్ని వ్యతిరేకించవు. దీనికి కారణం విద్యుత్ ప్రవాహాన్ని వ్యతిరేకించే లక్షణం ఆ వాహకం పొడవు, మందంపై ఆధారపడి ఉంటుంది.
నిరోధం యొక్క విలోమాన్ని "వాహకత్వం" అంటారు. దీనిని "మో (mho) అనె ప్రమాణంతో సూచిస్తారు.
విద్యున్నిరోధం ఒక్కో పదార్థంలో ఒక్కో రకంగా ఉంటుంది. ఉదాహరణకి రాగితో పోల్చుకుంటే టెఫ్లాన్ అనే పదార్థంలో నిరోధం 10 రెట్లు ఎక్కువగా ఉంటుంది. ఇంత తేడా ఎందుకంటే లోహాలలో ఒకే చోట ఉండకుండా స్వేచ్ఛగా తిరిగే ఎలక్ట్రానులు ఎక్కువగా ఉంటాయి. అదే విద్యున్నిరోధక పదార్థాలలో అయితే ఈ ఎలక్ట్రాన్లు అణుసముదాయానికి దగ్గర్లో కేంద్రీకృతమై ఉంటాయి. వీటిని అక్కడ నుంచి ప్రవహింపజేయాలంటే (ఎలక్ట్రాన్ల ప్రవాహానికి వ్యతికరేకంగా ప్రవహించేది విద్యుత్తు) ఎక్కువ శక్తి అవసరమౌతుంది. అదే నిరోధం. అర్ధ వాహకాలనేవి ఈ రెండింటి మధ్యలో ఉంటాయి.
నిరోధం ఉష్ణోగ్రతను బట్టి మారిపోతూ ఉంటుంది. అర్ధవాహకాలలో అయితే పదార్థం మీద కాంతి ప్రసరించడం వల్ల కూడా మారిపోతుంటుంది.
రసాయన సూత్రం
రసాయన సూత్రం లేదా కెమికల్ ఫార్ములా అనేది రసాయన శాస్త్రవేత్తలు అణు సమదాయాన్నిను వర్ణించే ఒక మార్గం. ఈ ఫార్ములా అణువు గురించి ఆ అణువు ఏమిటి, పరమాణువులో ఏ రకం ఎన్ని ఉన్నాయి అని తెలియజెప్పుతుంది. కొన్నిసార్లు ఈ సూత్రం అణువులు ఎలా ముడిపడి ఉంటాయో చూపిస్తుంది, మరియు కొన్నిసార్లు ఈ సూత్రం అణువులు స్పేస్‌లో ఎలా అమరి ఉంటాయో చూపిస్తుంది. ఫార్ములాలోని అక్షరం ప్రతి అణువు ఏమి రసాయనిక మూలకం అని చూపిస్తుంది. ఈ ఫార్ములాలోని ఉపలిపి అణువు యొక్క ప్రతి రకం యొక్క సంఖ్యను చూపిస్తుంది. ఉదాహరణకు, హైడ్రోజన్ పెరాక్సైడ్ ఫార్ములా HO. మీథేన్ ఒక కార్బన్ (C) అణువు మరియు నాలుగు ఉదజని అణువులను కలిగి ఉంటుంది; దీని రసాయన ఫార్ములా CH. చక్కెర అణువు గ్లూకోజ్ ఆరు కార్బన్ అణువులు, పన్నెండు హైడ్రోజన్ అణువులు మరియు ఆరు ఆక్సిజన్ అణువులు కలిగి ఉంటుంది, కాబట్టి దాని రసాయన ఫార్ములా CHO. రసాయనిక సూత్రాలు రసాయనిక చర్యలను వివరించడానికి రసాయన సమీకరణాలలో ఉపయోగిస్తారు. 19వ శతాబ్దపు స్వీడిష్ రసాయన శాస్త్రవేత్త జాన్స్ జాకబ్ బెర్జిలియస్ రసాయనిక సూత్రాలు రాయడం కోసం ఈ వ్యవస్థా పనిని చేపట్టాడు.
కీలుబొమ్మలు (నవల)
కీలుబొమ్మలు జి.వి.కృష్ణారావు 1953లో రచించిన ప్రముఖ తెలుగు నవల. పల్లెటూరి జీవనంలోని కార్పణ్యాలు, రాజకీయాలను చిత్రీకరించిన నవల ఇది. ప్రముఖమైన తెలుగు నవలల్లో ఒకటిగా కీలుబొమ్మలు పేరొందింది.
నిరోధకం
నిరోధకం (Resistor) అనేది రెండు టర్మినళ్ళు కలిగిన ఒక విద్యుత్ ఉపకరణం. దీన్ని విద్యుత్ వలయంలో విద్యున్నిరోధం అంటే విద్యుచ్ఛక్తి ప్రవాహాన్ని, వోల్టేజీనీ నియంత్రించడం కోసం వాడతారు. నిరోధకాలు శక్తి నిత్యత్వ నియమాన్ని అనుసరించి విద్యుచ్ఛక్తిని ఉష్ణ శక్తిగా లేదా కాంతి శక్తిగా మారుస్తాయి. ఉదాహరణకు లైట్ బల్బులోని టంగ్ స్టన్ ఫిలమెంటు ఒక విద్యుత్ నిరోధం ఇది విద్యుత్తును కాంతిగా మారుస్తుంది. అలాగే హీటర్లోని నిరోధకం విద్యుత్తును ఉష్ణశక్తిగా మారుస్తుంది. 
అధిక విద్యుత్ నిరోధకాలు అనేక వాట్ల కరెంటును ఉష్ణశక్తిగా వెదజల్లడం వల్ల వాటిని మోటారు నియంత్రణ, విద్యుత్ సరఫరా వ్యవస్థ, జెనరేటర్లలో విరివిగా వాడతారు. 
నిరోధాన్ని ఈ క్రింది సంకేతాలతో సూచిస్తారు.
ఒక నిరోధం లోని రెండవ టెర్మినల్ ను రెండవనిరోధం లోనిమొదటి టెర్మినల్ కు, రెండవ నిరోధం లోని రెండవ టెర్మినల్ ను మూడవ నిరోధం లోనిమొదటి టెర్మినల్ కు ... ఈ విధంగా నిరోధాలను కలిపినట్లయితే ఆ సంధానాన్ని నిరోధాల శ్రేణి సంధానం అంటారు. ఇందులో ఫలిత నిరోధం విడివిడి నిరోధాల మొత్తానికి సమానంగా ఉంటుంది.
ఫలిత నిరోధం=formula_1
formula_2 నిరోధాలను శ్రేణి సంధానం చేయునపుడు ఆ సంధానం చివరి టెర్మినల్ లను ఒక విద్యుత్ వలయానికి కలిపినపుడు వలయంలో విద్యుత్ ప్రవాహంformula_3 స్థిరంగా ఉంటుంది. కాని మూడు నిరోధాలు కూడా సామర్థ్య జనకం అయిన బ్యాటరీ యొక్క విద్యుచ్ఛాలక బలమునుformula_4ని పంచుకుంటాయి. అనగా బ్యాటరీ యొక్క ధ్రువాల మధ్య పొటెన్షియల్ భేదంformula_4, formula_6 నిరోధం రెండు చివరల మధ్య formula_7 పొటెన్షియల్ భేదం, formula_8 నిరోధం రెండు చివరల మధ్య formula_9 పొటెన్షియల్ భేదం మరియు formula_10 నిరోధం రెండు చివరల మధ్య formula_11 పొటెన్షియల్ భేదంగా విభజించబడుతుంది. అనగా
నిరోధాల యొక్క మొదటి టెర్మినల్ లు ఒకవైపుకు రెండవ టెర్మినల్ నలు రెండవ వైపుకి కలిపినట్లయితే ఆ సంధానాన్ని సమాంతర సంధానం అంటారు.సమాంతర సంధానంలో ఫలిత నిరోధం యొక్క వ్యుత్క్రమం విడి విడి నిరోధాల వ్యుత్క్రమాల మొత్తానికి సమానంగా ఉంటుంది.
ఫలిత నిరోధం= :formula_20
formula_2 నిరోధాలను సమాంతర సంధానం చేయునపుడు ఆ సంధానం చివరి టెర్మినల్ లను ఒక విద్యుత్ వలయానికి కలిపినపుడు నిరోధాల చివరల మధ్య పొటెన్షియల్ భేదంformula_4 స్థిరంగా ఉంటుంది. కాని మూడు నిరోధాల గుండా విద్యుత్ ప్రవాహం formula_23విభజించబడుతుంది. అనగావలయంలో విద్యుత్ ప్రవాహంformula_23, formula_6 నిరోధం గుండా formula_26 విద్యుత్ ప్రవాహం, formula_8 నిరోధం గుండా formula_28 విద్యుత్ ప్రవాహం మరియు formula_10 నిరోధం గుండా formula_30 విద్యుత్ ప్రవాహంగా విభజించబడుతుంది. అనగా
జిలానీ బానో
జిలానీ బాను ప్రముఖ ఉర్దూ రచయిత్రి. ఆమె 2001 లో భారతదేశ అత్యున్నత పురస్కారాలలో ఒకటైన పద్మశ్రీని అందుకున్నారు. ఆమె 2016 ఎన్టీఆర్ జాతీయ సాహితీ పురస్కారానికి ఎంపికయ్యారు.
ఆమె జూలై 14 1936లో ఉత్తరప్రదేశ్ రాష్ట్రంలోని బదాయున్లో ప్రముఖ ఉర్దూ రచయిత అయిన హైరాత్ బదాయుని కి జన్మించారు. పాఠశాల విద్య పూర్తి చెసిన తరువాత ఆమె ఉస్మానియా విశ్వవిద్యాలయంలో ఇస్లామిక్ స్టడీస్ లో విభాగాధిపతి మరియు ప్రఖ్యాత కవి అయిన అన్వర్ మొయజ్జంను వివాహమాడి, హైదరాబాదుకు వచ్చారు. అచట ఇంటర్మీడియట్ విద్యనభ్యసించారు. ఆమె తన విద్యను కొనసాగించి ఎం.ఎ. (ఉర్దూ) పూర్తిచేసారు. తన ఎనిమిదేళ్ళ ప్రాయం నుండి రచనలు ప్రారంభించారు. తన మొదటికథ "ఏక్ నజర్ ఇధర్ భీ" 1952లో ప్రచురితమైనది. ఆమె రాసిన 22 పుస్తకాలు ప్రాముఖ్యం పొందాయి. వాటిలో "రోషిణి కే మీనార్" మరియు "ఐవాన్-ఎ-గజల్" కూడా ఉన్నాయి. ఆమె రాసిన పుస్తకాలలో ఆమె స్వీయ చరిత్ర "అఫ్జానా" కూడా ఉంది. ఇతర రచయితలతో చేసిన చేసిన ఉత్తర ప్రత్యుత్తరాల సేకరణతో కూడిన నవల "దూర్ కీ ఆవాజే" అనే పుస్తకం కూడా వ్రాసింది. హైదరాబాద్ పరిసరాలు, పరిస్థితుల నేపథ్యంతో ‘నర్సయ్యకీ బౌడీ’ అనే టెలీప్లే రాశారు. దాన్నే శ్యాం బెనెగళ్ ‘వెల్‌డన్ అబ్బా’ పేరుతో సినిమా తీశాడు. ఆమె రాసిన అనేక పుస్తకాలు అనేక ఇతర భాషలలోకి అనువాదమయ్యాయి.
ఆమెకు ఆంధ్రప్రదేశ్ సాహిత్య అకాడమీ పురస్కారం 1960 లోనూ, 1985 లో సోవియట్ లాండ్ నెహ్రూ అవార్డు లభించాయి. ఆమెకు ఖౌమీ హాలి అవార్డు 1989 లో హర్యానా ఉర్దూ అకాడమీ నుండి లభించింది. భారత ప్రభుత్వం ఆమెకు 2001లో పద్మశ్రీ పురస్కారాన్నిచ్చి సత్కరించింది. 2014 సంవత్సరానికి త్రిపురనేని గోపీచంద్ జాతీయ పురస్కారాన్ని జిలానీబానోకు ప్రకటించారు.
ఆమె మహిళా హక్కులకోసం పాటుపడుతున్న ప్రభుత్వేతర సంస్థ "ఆస్మిత"కు చైర్ పర్సన్ గా పనిచేసారు. ఆమె హైదరాబాద్ లోని బంజారాహిల్స్ లో నివాసముంటున్నారు.
తెలంగాణ రాష్ట్ర రహదారుల జాబితా
ఈ వ్యాసంలో తెలంగాణ రాష్ట్ర రహదారుల జాబితా గురించి వివరించారు.
ఆంధ్రప్రదేశ్ రాష్ట్ర పురపాలక సంఘాల జాబితా
ఈ వ్యాసం భారతదేశంలొని ఆంధ్ర ప్రదేశ్ రాష్ట్రంలో ఉన్న పురపాలక సంఘాల జాబితా గురించి వివరిస్తుంది. 2011 భారత జనాభా గణాంక లెక్కల ప్రకారం ఉంది. భారత ప్రభుత్వ శాఖ పరిధిలోని "రిజిస్ట్రార్ జనరల్ కార్యాలయం మరియు సెన్సస్ కమిషనర్ నిర్వహించిన ఆధారంగా "ఉంది.
ఆంధ్ర ప్రదేశ్ రాష్ట్రంలో మొత్తం 71 మునిసిపాలిటీలు. ఉన్నాయి. ఇందులో 4 ఎంపిక, 7 ప్రత్యేక, 12 మొదటి, 25 రెండవ మరియు 23 మూడవ గ్రేడ్ మున్సిపాలిటీలు ఉన్నాయి. గుంటూరు జిల్లాలొ అత్యధికంగా 12 మున్సిపాలిటీలు మరియు విశాఖపట్నం జిల్లాలొ కేవలం రెండు మాత్రమే ఉన్నాయి. అనకాపల్లి, భీమునిపట్టణం విశాఖపట్నం మహనగర పాలకసంస్థలో విలీనమయ్యాయి. మచిలీపట్నం, శ్రీకాకుళం, విజయనగరం 9వ డిసెంబర్ 2015 న మున్సిపల్ కార్పొరేషన్లుగా ప్రకటించారు. కానీ, మచిలీపట్నం మరియు విజయనగరం ప్రస్తుత ఎన్నికయిన మండలి గడువు వరకు మున్సిపాలిటీగా కొనసాగుతోంది.
ఆంధ్రప్రదేశ్ రాష్ట్ర నగర పాలక సంస్థల జాబితా
ఈ వ్యాసం భారతదేశంలోని ఆంధ్ర ప్రదేశ్ రాష్ట్రంలో ఉన్న నగర పాలక సంస్థల గురించి వివరిస్తుంది. 2011 భారత జనాభా గణాంక లెక్కల ప్రకారం ఉంది. భారత ప్రభుత్వ శాఖ పరిధిలోని "రిజిస్ట్రార్ జనరల్ కార్యాలయం మరియు సెన్సస్ కమిషనర్ నిర్వహించిన ఆధారంగా" ఉంది.
ఆంధ్ర ప్రదేశ్ రాష్ట్రంలో మొత్తం 13 జిల్లాల్లో 15 మున్సిపల్ కార్పొరేషన్లు ఉంన్నాయి. తూర్పు గోదావరి జిల్లా, కృష్ణా జిల్లా మాత్రమే రెండు నగర పాలక సంస్థలు కలిగి ఉంన్నాయి. మచిలీపట్నం, శ్రీకాకుళం, విజయనగరం, 9 డిసెంబర్ 2015న నగర పాలక సంస్థలుగా వృద్ధి చేయబడ్డాయి. రాష్ట్రంలోని అన్నిజిల్లా కేంద్రాలు నగర పాలక సంస్థలుగా ఉంన్నాయి. వీటిలో కెవలం విజయవాడ, తిరుపతి, రాజమండ్రి మాత్రమే జిల్లా కేంద్రాలు కావు.
తెలంగాణ రాష్ట్ర రోడ్డు రవాణా సంస్థ
తెలంగాణ రాష్ట్ర రోడ్డు రవాణా సంస్థ (TSRTC) అనేది భారతదేశంలోని తెలంగాణ రాష్ట్రానికి చెందిన స్వంత రోడ్డు రవాణా సంస్థ. ఇది 2015 లో ఆంధ్రప్రదేశ్ రోడ్డు రవాణా సంస్థ నుండి వేరుపడి యేర్పడింది. తమిళనాడు, కర్ణాటక, మహారాష్ట్ర, గోవా, ఒడిశా మరియు ఛత్తీస్‌ఘడ్ వంటి రాష్ట్రాలలోని మెట్రో నగరాలకు ఈ సంస్థతో సంబంధాలున్నాయి. ఈ సంస్థ ద్వారా రోజుకు సుమారు 9.2 మిలియన్ల ప్రజలకు సౌకర్యం కలుగుతుంది. ఈ సంస్థలో మూడు జోన్లు మరియు వాటిలో 94 డిపోలు ఉన్నాయి.
1932లో నిజాం స్టేట్ రైల్వే లో భాగంగా భారతదేశంలోనే మొట్టమొదటిసారిగా తెలంగాణ రాష్ట్రంలో రోడ్డు రవాణా సంస్థను ఏర్పాటు చేశారు. దీని పేరు ‘నిజాం రాష్ట్ర రైల్ అండ్ రోడ్ ట్రాన్స్ పోర్ట్ డిపార్ట్ మెంట్’ (ఎన్‌ఎస్‌ఆర్-ఆర్‌టీడీ) గా ఉండేది. ఈ సంస్థను నవంబర్ 1, 1951 హైదరాబాద్ రాష్ట్రంలో విలీనం చేసారు. 1932లో ప్రభుత్వమే రహదారులను జాతీయం చేసి బస్సులను నడిపింది. ఎన్‌ఎస్‌ఆర్-ఆర్‌టీడీ సంస్థను హైదరాబాద్ రాష్ట్రంలో విలీనం చేసిన తేదీ . మొదటగా 27 బస్సులు, 166 మంది కార్మికులతో ప్రారంభమైంది.
టి.ఎస్.ఆర్.టి.సి లో హైదరాబాదు, గ్రేటర్ హైదరాబాదు మరియు కరీంనగర్ అనే మూడు జోన్లు ఉన్నాయి. ఈ సంస్థలో 11 రీజన్లలో 95 డిపోలు మరియు వాటికి చెందిన 357 బస్ స్టేషన్లు ఉన్నాయి.
ఈ సంస్థలో వెన్నెల, గరుడ, గరుడ ప్లస్, రాజధాని , ఇంద్ర, డీలక్స్, సూపర్ లగ్జరీ, ఎక్స్‌ప్రెస్, పల్లెవెలుగు, హైదరాబాదు సిటీ బస్సులు మొదలైన సర్వీసులు ఉన్నాయి. టి.ఎస్.ఆర్.టి.సి. రాజీవ్ గాంధీ అంతర్జాతీయ విమానాశ్రయానికి నడిపే బస్ సర్వీసు "పుష్పక్" అనే పేరుతో సేవలనందుస్తుంది.
ఈ సంస్థ ఆన్ లైన్ రిజర్వేషన్ సిస్టం ద్వారా అడ్వాన్స్ రిజర్వేషన్ సౌకర్యం కల్పిస్తుంది.
NOTE: ALL BUSES ARE RESERVED by tsrtconline.in
కింజరాపు రామ్మోహన నాయుడు
కింజరాపు రామ్మోహననాయుడు (జననం 18 డిసెంబరు 1987) భారతదేశ 16వ లోక్‌సభ సభ్యుడు. ఈయన శ్రీకాకుళం లోకసభ నియోజకవర్గం నుండి ప్రాతినిధ్యం వహిస్తున్నారు. ఈయన తెలుగుదేశం పార్టీ నాయకులు. ఆయన ప్రముఖ తెలుగుదేశం నాయకుడు కింజరాపు ఎర్రంనాయుడు యొక్క కుమారుడు. ఇంజనీరింగ్ లో పట్టభద్రులైనాడు. తన 26 సంవత్సరాల ప్రాయం నుండి రాజకీయ జీవితంలోనికి ఆంధ్రప్రదేశ్ రాష్ట్ర మాజీ మంత్రులు అయిన ప్రతిభాభారతి, గుండ అప్పలసూర్యనారాయణ మరియు ఆయన పినతండ్రి కింజరాపు అచ్చంనాయుడు సమక్షంలో ప్రవేశించారు. యాదృచ్ఛికంగా ఎర్రన్నాయుడు మరియు అతని సోదరుడు అచ్చన్నాయుడు కూడా 26 సంవత్సరాల వయస్సునుండే తమ రాజకీయ జీవితం ప్రారంభించారు. ఎర్రన్నాయుడు గారి గృహంలో ప్రజలతో కలవడానికి, ప్రెస్ కాన్ఫరెన్సుల కొరకు ఆయన "ప్రజా సదన్"ను ప్రవేశపెట్టారు.
ఆయన శ్రీకాకుళం జిమ్మాడ గ్రామంలో డిసెంబరు 18 1987 న జన్మించారు. ఆయన తల్లిదండ్రులు విజయలక్ష్మి మరియు ఎర్రన్నాయుడు. రామ్మోహన్ నాయుడు ఒక అక్క ఉంది. ఒకటి నుంచి మూడో తరగతి దాకా శ్రీకాకుళంలోని గురజాడ ఎడ్యుకేషనల్ సొసైటీ హాస్టల్ లో ఉండి చదువుకున్నారరు. 1994 లో తండ్రి ఎర్రన్నాయుడు చీఫ్ విప్ అయ్యాడు. అప్పుడు పిల్లలను చదువుకోసం శ్రీకాకుళం నుంచి హైదరాబాదుకు తరలించాడు. అక్కడ భారతీయ విద్యాభవన్ లో నాలుగు, ఐదు తరగతులు చదివాడు. 1996 లో ఎర్రన్నాయుడు ఎం. పి గా ఎన్నికై కేంద్ర ప్రభుత్వ మంత్రి దక్కడంతో రామ్మోహన్ ఆరో తరగతిలో ఉండగా వీరి కుటుంబం ఢిల్లీకి మారింది. ఢిల్లీలో ఆర్. కె. పురం ఢిల్లీ పబ్లిక్ స్కూల్లో చదువుకున్నాడు.
చిన్నప్పుడు ఇంజనీరింగ్ పై ఆసక్తి ఉండేది. ఇంటర్ పూర్తి కాగానే అమెరికాలో బి. ఎస్ చదవడం కోసం పరీక్ష రాశాడు. అందులో ఎంపికై పర్డ్యూ విశ్వవిద్యాలయంలో ఎలక్ట్రికల్ ఇంజనీరింగ్ లో చేరాడు. తర్వాత అక్కడే లాంగ్ ఐలాండ్ విశ్వవిద్యాలయం నుంచి ఎం. బి. ఎ పూర్తి చేశాడు. తర్వాత ఢిల్లీకి తిరిగివచ్చి ఒక ఇంటీరియర్ డెవెలప్మెంట్ కంపెనీ మార్కెటింగ్ వ్యవహారాలు చూసుకునేవాడు. అప్పుడే తండ్రి మరణం గురించి తెలిసింది.
ఆయన భారత పార్లమెంటు సభ్యులలో ఉన్న యువకులలో ఒకడు. ఆయన 16వ లోక్‌సభకు ఎన్నికైనారు. ఆయన లోక్‌సభలో హోమ్‌ అఫైర్స్ స్టాండింగ్ కమిటీ, కన్సల్టేటివ్ కమిటీ, పర్యాటక మరియు సంస్కృతి మంత్రిత్వ సాఖ, అధికార భాష మరియు వెనుకబడినతరగతుల సంక్షేమం కమిటీలలో సభ్యులుగా ఉన్నారు.
పందుల రవీంద్రబాబు
పందుల రవీంద్రబాబు ఆంధ్రప్రదేశ్ రాష్ట్రానికి చెందిన అమలాపురం లోక్‌సభ నియోజకవర్గం కు ప్రాతినిద్యం వహిస్తున్న 16వ పార్లమెంటు సభ్యులు. ఆయన తెలుగుదేశం పార్టీ తరపున సార్వత్రిక ఎన్నికలు,2014 లో గెలుపొందారు. ఆయన నవంబరు 8 1955 న జన్మించారు.ఆయన 2014 వరకు ఇండియన్ రెవెన్యూ సర్వీసులో అధికారిగా పనిచేసేవారు. ఆ ఉద్యోగానికి రాజీనామా చేసి లోక్‌సభ ఎన్నికలలో పోటీచేసి గెలుపొందారు. ఆయన మంచి వక్త మరియు సామాజిక సమస్యల పట్ల చర్చల పట్ల ఆసక్తి గలవారు.
ఆయన సునీతా రవీంద్రబాబును జూన్ 12, 1985న వివాహమాడారు. వారికి ఇద్దరు కుమార్తెలు.
ఆయన భారత దేశ 16వ లోక్ సభ సభ్యునిగా ఎన్నికైనారు. లోక్‌సభలో ఆయన షెడ్యూల్ కులాలు మరియు తరగతుల సంక్షేమ కమిటీకి సభ్యునిగానూ, పెట్రోలియం మరియు సహజవాయువు స్టాండిగ్ కమిటీకి సభ్యునిగానూ ఉన్నారు.
ముత్తంసెట్టి శ్రీనివాసరావు
ముత్తంసెట్టి శ్రీనివాసరావు (అవంతి శ్రీనివాస్ గా సుపరిచితులు) భారతీయ రాజకీయవేత్త మరియు విద్యావేత్త. ఆయన ఆంధ్రప్రదేశ్ నందలి అనకాపల్లి పార్లమెంటు నియోజకవర్గానికి ప్రాతినిథ్యం వహిస్తున్నారు. ఆయన ఆంధ్రప్రదేశ్ మరియు తెలంగాణ రాష్ట్రాలలో "అవంతి విద్యా సంస్థలు" నడుపుతున్నాడు. ఈ విద్యా సంస్థలు విశాఖపట్నం నకు చెందిన "అవంతీ ఎడ్యుకేషన్ సొసైటీ" చే నడుపబడుచున్నవి. ఆయన 2014 భారత సార్వత్రిక ఎన్నికలలో తెలుగుదేశం పార్టీ తరపున పోటీ చేసి గెలుపొందాడు.
ఆయన జూన్ 12, 1967 లో వెంకటనారాయణ మరియు నాగేశ్వరమ్మ దంపతులకు జన్మించాడు. ఆయన ఎం.జ్ఞానేశ్వరిని జూన్ 20, 1986న వివాహమాడాడు. వారికి ఒక కుమారుడు మరియు కుమార్తె.
ఆయన 2009 - 2014 మధ్య ఆంధ్రప్రదేశ్ అసెంబ్లీ సభ్యునిగా పనిచేశాడు. మే 2014 లో ఆయన 16వ లోక్ సభకు ఎన్నికైనాడు. లోక్ సభలో ఆయన రూరల్ కమిటీ సభ్యునిగానూ, పరిశ్రమల కమిటీకి సభ్యునిగానూ మానవ వనరుల అభివృద్ధి మంత్రిత్వశాఖకు సభ్యునిగానూ ఉన్నాడు.
జనవరి 21, 2016 న ఆయన రైల్వేమంత్రి సురేష్ ప్రభుకు లేఖ రాసి తన నియోజకవర్గంలోని తుని మరియు కొత్తవలస జంక్షన్ (వయా నర్శీపట్నం, చోడవరం మరియు మాడుగుల) రైల్వే మార్గాన్ని రూ.16.82 కోట్లతో బడ్జెట్ లో కేటాయించేట్లు చేశాడు.
మాగంటి వెంకటేశ్వరరావు
మాగంటి వెంకటేశ్వరరావు (బాబు) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 భారత సార్వత్రిక ఎన్నికలలో ఏలూరు లోకసభ నియోజకవర్గం నుండి తెలుగుదేశం పార్టీ తరపున లోక్‌సభ సభ్యునిగా గెలుపొందాడు. ఆయన సామాజిక కార్యక్రమాల ద్వారా ప్రసిద్ధుడు. ఆయన కొల్లేరు ప్రాంత గ్రామాలకు త్రాగునీటిని ట్యాంకర్ల ద్వారా పంపిణీ చేస్తూంటాడు. పేద మరియు వికలాంగ ప్రజలకు ట్రై సైకిళ్ళను కూడా అందజేశాడు. ఆర్థికంగా వెనుకబడిన విద్యార్థులకు ఉపకార వేతనాలను కూడా అందిస్తుంటాడు. ఎం.ఆర్.సి ట్రస్టు ద్వారా వైద్య క్యాంపులు నిర్వహిస్తుంటాడు.
ఆయన శ్రీమతి పద్మావల్లి దేవిని ఫిబ్రవరి 18, 1981 న వివాహమాడాడు. ఆయనకు ఇద్దరు కుమారులు మరియు ఒక కుమార్తె.
ఆయన మొదటిసారిగా 12వ లోక్‌సభకు 1998లో ఎన్నికైనారు. మరల 2014లో 16వ లోక్‌సభకు ఎన్నికైనారు. లోక్‌సభలో వ్యవసాయ స్టాండిగ్ కమిటీ, కన్సల్టేటివ్ కమిటీ, పర్యాటక మంత్రిత్వశాఖ, విదేశీ వ్యవహారాల స్టాండిగ్ కమిటీ, పర్యావరణ మంత్రిత్వ శాఖలోని కన్సల్టేటివ్ కమిటీ, అడవులు మరియు వాతావరణ మార్పులు, నేషనల్ సోషల్ సెక్యూరిటీ బోర్డులకు సభ్యునిగా ఉన్నాడు. ఆయన 2004 నుండి 2009 వరకు ఆంధ్రప్రదేశ్ శాసనసభ్యునిగా కూడా తన సేవలనందించాడు.
ధ్వనితరంగశాస్త్రం
ధ్వనితరంగశాస్త్రం లేదా అకౌస్టిక్స్ అనేది వాయువులు, ద్రవాలు, మరియు ఘనాలలో యాంత్రిక తరంగాలు అధ్యయనం చేసే శాస్త్రం. ఈ తరంగాలు కంపనం, ధ్వని, అల్ట్రాసౌండ్ మరియు ఇన్‌ఫ్రాసౌండ్ చేయవచ్చు. ఈ అకౌస్టిక్స్ రంగానికి చెందిన శాస్త్రవేత్తను అకౌస్టిసియన్ అంటారు. అకౌస్టిక్స్ టెక్నాలజీతో పనిచేసే సాంకేతిక నిపుణుని అకౌస్టికల్ ఇంజనీర్ అంటారు.